**SERVIANI IN VERGILII AENEIDOS LIBRVM NONVM COMMENTARII**

**1.** atqve ea diversa penitvs dvm p<arte> g<ervntvr> in hoc libro mutatio est rerum omnium: nam et personae et loca alia sunt et aliud negotium incipitur; ab Aenea enim transit ad Turnum, a Tuscia ad Ardeam, a petitione auxiliorum ad bellum. quem transitum quidam culpant, nescientes Vergilium prudenter iunxisse superioribus negotiis sequentia per illam particulam, *atque.*

Ea d<iversa> penitvs dvm parte gervntvr scilicet dum offeruntur arma, dum dantur auxilia.

| *dum* enim, cum sit coniunctio, hic tamen adverbii vim obtinet: |

| Terentius (Eu. 320) *mea nihil refert, dum potiar modo.* |

sane formatus est iste liber ad illud Homeri (Il. 10) ubi dicit per noctem egressos esse Diomedem et Vlixem cum capto Dolone castra penetrarunt: nam partem maximam et oeconomiae et negotiorum exinde habet.

diversa penitvs valde diversa, id est longius remota,

| vel apud Pallanteum vel in Etruria; |

unde paulo post (10) dicit *nec satis, extremas Corythi penetravit ad urbes Lydorumque manum.*

**2.** Irim Iris quasi ἔρις dicta est: numquam enim ad conciliationem mittitur, sicut Mercurius, sed ad disturbationem. et est ministra non tantum dearum, sed et deorum: nam praeter Homerum et Vergilius hoc probat, dicens (803) *aeriam caelo nam Iuppiter Irim demisit germanae haud mollia iussa ferentem.*

**3.** avdacem ad tvrnvm fortem sine felicitate, sicut de Pallante diximus (8.110).

| et modo audaciae laus oportuna, quia ad audendum exhortandus est. |

parentis pilvmni Pilumnus et Pitumnus fratres fuerunt di. horum Pitumnus usum stercorandorum invenit agrorum—unde et Sterculinius dictus est—Pilumnus vero pinsendi frumenti: unde et a pistoribus colitur. ab ipso et pilum dictum est.

| <quidam Pilumnum et Pitumnum Castorem et Pollucem accipiunt; |

| nonnulli laudum deos; Varro (VPR 2.82a) coniugales deos |

| suspicatur.> |

**4.** sacrata valle ideo *sacrata* quia, ut diximus supra (1.441), numquam est lucus sine religione.

sedebat ut Asper dicit (fr. 38) ‘erat’, quae clausula antiqua est et de usu remota. secundum Plautum

| autem |

*sedere* est consilium capere, qui inducit

| in Mostellaria |

servum dicentem *sine iuxta aram sedeam, et dabo meliora consilia.* sed secundum augures *sedere* est augurium captare; namque post designatas caeli partes a sedentibus captabantur auguria: quod et supra ipse ostendit latenter, inducens Picum solum sedentem, ut (7.187) *parvaque sedebat succinctus trabea,* quod est augurum, cum alios stantes induxerit. ergo *sedebat* aut ‘erat’ aut ‘consilia

capiebat’ aut ‘augurabatur’.

| unde et hic *lucus* vice aedis sacratae accipi debet: quod plenius illo loco |

| dictum est (7.174) *hoc illius curia templum.* aut quia in locis sacris |

| sedentes consilia habituri erant. \* curiam in templo haberent: quod |

| Numa cum sciret, Vestae aediculam, non templum, statuit, ne ibi |

| senatus haberi posset et ipsa necessitate vir introiret locum. nam et ipsa |

| consilia a sedendo quasi considia dicta sunt; sedentium enim animi |

| tranquilliores fiunt. |

**5.** thavmantias secundum poeticam Thaumantis filia. ceterum ex admiratione hoc nomen accepit, quia admiratio de eius coloribus nascitur.

**6.** divvm promittere nemo ‘nemo’ pro ‘nullus’ posuit. et est acyrologia. nam ‘divum nemo’ non possumus dicere, cum proprie ‘nemo’ sit ‘ne homo’.

**7.** avderet docet per transitum multa interdum temporum ratione provenire, quae numina praestare non possunt. quod etiam paulo post in matris deum petitione Iuppiter probat, dicens (97) *cui tanta deo permissa potestas.*

volvenda pro ‘volubilis’.

| **8.** aeneas vrbe et sociis ab occasione. et ostendit quid illi |

| expugnandum sit, quia caret defensore. |

| vrbe urbs ista quae est in septimo (157) *ipse humili designat moenia* |

| *fossa.*hanc Castrum Laurens ait dici Varro (ARH 2.14), oppidum |

| tacet. sed ubi primum Aeneas egressus sit, eum locum Troiam |

| nuncupari traditur. |

| **9.** palatini prolepsis est. |

**10.** nec satis quia occurrebat ab Euandro eum facile posse remeare.

| corythi penetravit ut totam [in] Etruriam peragrasse videatur. |

| *Corythi* autem | corythi

montis Tusciae, qui, ut diximus (7.209), nomen accepit a Corytho rege, cum cuius uxore concubuit Iuppiter, unde natus est Dardanus.

| *penetravit* autem bene, quia supra (1) dixerat *penitus.* |

| **11.** lydorvmqve manvm omnia haec ad occasionem faciendi |

| pertinent ex longinquitate, ut dictum est, regionis. |

armat agrestes ne ei formidinem iniciat, agrestes esse commemorat.

| **12.** nvnc tempvs a metu. |

**13.** tvrbata arripe castra aut ‘arripe et turba’,

| aut *turbata* invade per absentiam Aeneae | aut ‘turbata invade per absentiam Aeneae’.

| inordinata, aut certe ‘turba et arripe’. |

| **14.** paribvs alis id est aequalibus. et ostendit aequalem volatum. |

| **15.** fvga pro ‘veloci reditu’; neque enim fugit. |

secvit svb nvbibvs arcvm hoc est duxit, ut (6.899) *ille viam secat ad naves.* et re vera arcus ipse variis coloribus sectus est. bene autem *sub nubibus,* quia sine nubis beneficio arcus non videtur.

| **16.** agnovit ivvenis deest ‘eam’. et | agnovit ivvenis

Irim tantum agnovit, non et a quo missa esset, utrum a Iove an a Iunone. hinc est quod dicit *quis te mihi nubibus actam . . . .*

| unde apparet eum scisse nuntiam illam et Iovis et Iunonis esse. |

| **19.** repente tempestas | repente

item aliud augurium: namque cum Iris sine nubibus non possit videri, post eius abscessum statim est secuta serenitas.

*clara* autem bene addidit, quia tempestas τῶν μέσων est.

**20.** discedere caelvm chasma dicit factum, id est subitam aeris disruptionem et quendam recessum, per quod vult videri Irim se recepisse.

*medium* autem bene dixit. nam est et summum; unde est (1.225) *sic vertice caeli constitit.* nubes autem in medio sunt, ubi omnia

| ista |

fiunt signa quae dicit, id est Iris, serenitas, chasma. nam si in summo fierent, nullus videre potuisset. humani enim oculi altiorem et nimium splendorem ferre non possunt. sane chasma est (ita enim Plinius [NH 2.97] vocat) disruptio et quidam caeli recessus.

| in auguralibus libris inter ostenta etiam caelum discessisse dicitur. et |

| quidam hic *caelum* pro aere accipiunt, ut Lucretius (4.132) *in hoc* |

| *caelo qui dicitur aer.* |

**21.** palantesqve polo stellas bene *palantes,* quasi in alienum tempus errore venientes;

| aut *palantes* ‘quae sunt palantes’, epitheton stellarum perpetuum. |

omina tanta scilicet caelestia.

| et hic *omina* pro signis vel auspiciis posuit. |

**22.** qvisqvis in arma vocas vel Iuno vel Iuppiter.

**24.** oneravitqve aethera votis iterum atque iterum

| aut alia atque alia |

est vota pollicitus. locus autem iste dictus est secundum augurum morem, apud quos fuerat consuetudo ut si post acceptum augurium ad aquam venissent, inclinati

| aquas haurirent exinde, et manibus effusis | haurirent exinde manibus, et fusis

precibus vota promitterent ut visum perseveraret augurium, quod aquae intercessu disrumpitur: unde etiam in duodecimo visum augurium non procedit nec sortitur exitum firmum, quia cycnus, dimissus ab aquila, in fluvium cecidit, ut (12.255) *praedamque ex unguibus ales proiecit fluvio.* hinc videtur etiam Turnus minime potuisse liberari.

**25.** iamqve omnis campis e<xercitvs> i<bat> a<pertis> intellegamus hunc exercitum primo confuse in campos ruisse, post digestum in ordines, ut sit sequentium fluminum congrua comparatio; quae flumina dicit post camporum inundationem in alveos suos reverti. nam hoc vult dicere: ut de campis flumina in alveos redeunt, sic digesta est in acies militum multitudo, quae fuerat ante diffusa.

**26.** dives eqvvm per genetivum frequentius utimur hac figura quam per ablativum.

| sane hic secutus veteres cuius rei dives addidit, cum alibi subtraxerit, ut |

| (4.263) *dives quae munera Dido* et (7.11) *dives inaccessos ubi Solis* |

| <*filia lucos*>*.* |

**27.** coercent cogunt, colligunt.

| alias ‘continent’, alias ‘conpescunt’. |

| nonnulli *postrema* pro ‘postremas partes’ accipiunt. |

| **30.** sedatis amnibvs quia Nilus exundat aestate, cum cetera flumina |

| inminutione quieta sunt. |

altvs per tacitvm ganges fluvius Indiae est, qui secundum Senecam in Situ Indiae (fr. 11) novem alveis fluit, secundum Melam (3.7.68) septem; qui tamen et ipse commemorat nonnullos dicere quod tribus alveis fluat. Vergilius tamen, Nilo eum iungens, septem alveos habere significat. hanc varietatem Donatus fugiens, longum hyperbaton facit, dicens (Verg. 94) ‘ceu surgens septem amnibus Nilus aut Ganges altus per tacitum’.

sane bene addidit *per tacitum altus,* hoc est ‘per profundam altitudinem <tacitus>’; nam licet crescat, intra ripas tamen est, nec, ut Nilus, superfunditur campis; unde Asper (fr. 39) distinxit *altus per tacitum.*

| et bene agmen exercitus flumini comparavit, quia et fluviorum |

| agmina. <nam> ipse dicit (2.782) *leni fluit agmine Thybris.* |

**31.** pingvi flvmine nilvs Nilus dictus est quasi νέαν ἰλύν (hoc est novum limum) trahens: quod volens exprimere dixit *pingui flumine,* id est ‘fluore’, quae res fecundam efficit terram; quod et ipse in Georgicis ostendit dicens (2.187) *liquuntur montibus amnes felicemque trahunt limum,* item (4.291) *et viridem Aegyptum nigra fecundat harena.*

| **32.** cvm reflvit campis hoc est a campis rediit: tunc enim omnia |

| ora eius apparent; alias, cum abundat, una eius facies est. |

| **35.** ab adversa castris opposita anvenienti agmini? |

**36.** qvis globvs id est quantus: admirantis enim est, non interrogantis; nec enim interrogat qui nuntiat.

**38.** hostis adest hic distinguendum, ut *heia* militum sit properantium clamor. et est Ennianum, qui ait (Ann. 603) *heia machaeras.* ergo *heia* ingenti clamore dicentes ad portas ruebant. alii *hostis adest heia* legunt.

| alii *heia* non a persona ad personam dictum putant, sed ipsum poetam |

| quasi actum rei imaginatione exclamasse. |

**40.** namqve ita discedens praeceperat excusatio Troianorum, ne portas clausisse timore viderentur.

OPTIMVS ARMIS peritus armorum, dux egregius qui et futura provideret.

**41.** si qva i<nterea> fortvna f<visset> scilicet bellicus casus.

| **43.** tvtos servarent aggere mvros id est tutos beneficio aggeris |

| muros. |

**44.** pvdor iraqve monstrat licet eos hortaretur ira et pudor.

| **45.** obicivnt obices ponunt, vel obicibus muniunt et per hoc claudunt. |

| facessvnt hic ‘faciunt’, alias ‘discedunt’, ut (Ter. Ph. 635) *illa hinc* |

| *facessat.* |

| **46.** tvrribvs pro ‘in turribus’. |

**47.** tardvm agmen peditum dicit, qui equitum comparatione tardi sunt.

**48.** vrbi Troiae, quam fecerat Aeneas (7.159) *castrorum in morem.*

**49.** macvlis qvem thracivs albis

| figura: ‘maculas albas habens’. et |

nove albas maculas dixit, cum proprie macularum haec sit natura ut obscuritate sua album aliquid infuscent.

**50.** cristaqve tegit galea avrea rvbra

| pro ‘galea cristas habens rubras’. sed |

duo ablativi sunt et duo nominativi, quos metrica ratione discernimus; nam ‘rubra crista’ longae sunt ultimae, quia ablativi sunt casus. sane huius modi versus pessimi sunt.

| **52.** en ait eclipsis festinationis exprimendae gratia: quidquid enim |

| addideris sensus admittet. |

**53.** principivm pvgnae hoc de Romana sollemnitate tractum est. cum enim volebant bellum indicere, pater patratus, hoc est princeps fetialium, proficiscebatur ad hostium fines, et praefatus quaedam sollemnia, clara voce dicebat se bellum indicere propter certas causas, aut quia socios laeserant, aut quia nec abrepta animalia nec obnoxios redderent. et haec clarigatio dicebatur a claritate vocis. post quam clarigationem hasta in eorum fines missa indicabatur iam pugnae principium.

| post tertium autem et tricesimum diem quam res repetissent ab |

| hostibus,fetiales hastam mittebant. denique cum Pyrrhi temporibus |

| adversum transmarinum hostem bellum Romani gesturi essent nec |

| invenirent locum ubi hanc sollemnitatem per fetiales indicendi belli |

| celebrarent, dederunt operam ut unus de Pyrrhi militibus caperetur, |

| quem fecerunt in circo Flaminio locum emere, ut quasi in hostili loco |

| ius belli indicendi implerent. denique in eo loco ante aedem Bellonae |

| consecrata est columna. Varro in Caleno ita ait (fr. 66) *duces cum* |

| *primum hostilem agrum introituri erant, ominis causa prius hastam in* |

| *eum agrum mittebant, ut castris locum caperent.* ergo bene hoc poeta |

| de more Romano tractum Turno utpote duci dedit. sed in hac |

| consuetudine fetialis, qui bellum indicebat, antequam hastam iaceret, |

| etiam terram hostium contestabatur: unde quidam volunt Aenean |

| scientem quod bellum gesturus esset, sicut a Sibylla cognoverat, ubi ad |

| Italiae partem debitam venit, primum adorasse terram, ut (7.136) |

| *geniumque loci primamque deorum Tellurem.* |

**54.** clamorem excipivnt socii legitur et ‘clamore’. si ‘clamore’, sensus erit talis: hastae iactum socii clamore comitantur; si ‘clamorem’, intellegimus Turni eos clamorem excepisse et cum fremitu eum secutos esse, id est ‘excipiunt clamorem Turni et cum fremitu eum sequuntur’.

**55.** inertia corda non re vera, sed sicut hostibus videbatur.

| **57.** arma viros vehementius *viros* pronuntiandum. |

| castra fovere veteres ‘fovere’ pro ‘diu incolere’ vel ‘habitare’ |

| dicebant. |

**58.** aditvmqve per avia qvaerit etiam per avia. sane exprimitur Turni violentia; nam viam per avia nullus requirit.

**60.** ad cavlas munimenta et saepta ovium. est autem Graecum nomen ‘c’ detracto: nam

Graeci αὐλάς vocant animalium receptacula.

| unde in sacris aedibus et in tribunalibus saepta, quae turbas prohibent, |

| caulas vocamus. |

**61.** nocte svper media ultra mediam noctem, id est

| plus quam media, vel maiore eius parte. | maiore eius parte.

et est bona elocutio, facta per syllepsin, ut si dicas ‘legi nocte super media’, id est ultra mediam noctem; nulla enim syllepsis est quae non et casum mutet et egeat subauditione, ut (287) *hanc ego nunc ignaram huius quodcumque pericli est*

| **62.** inprobvs ira non ‘ira inprobus’, sed ‘ira saevit’: totum autem |

| summa brevitate narratum. |

**63.** saevit in absentes fantasiam saevitiae expressit qua lupi sic circa caulas fremunt ut in ipsis animalibus solent.

**64.** ex longo rabies absoluta elocutio, ut si dicas ‘ille fame fatigatur ex longo’.

| sangvine pro ‘a sanguine’. |

**67.** et qva via clavsos *qua* adverbium loci est, non pronomen: nam non stat versus si *via* septimus sit, non nominativus. ergo *qua via* per quam partem via vallo Troianos excutiat. legitur tamen et ‘quae via’, et est sensus absolutior.

| **68.** effvndat in aeqvvm in planum, in campum. |

| **71.** invadit socios<qve incendia poscit ovantes> |

| hysteroproteron ut aviditatem iuvenis ostenderet. *incendia* autem pro |

| materia ex qua incendia sequuntur; et videtur eventum posuisse. |

| **73.** tvm vero ut signum incendendarum navium datum est. |

**74.** facibvs pvbes accingitvr atris

| pro ‘ad faces accingitur’, ut sit dativus, ut (2.235) *accingunt omnes* |

| *operi*; aut *accingitur* |

| ‘armatur’, ‘instruitur’ facibus. | ‘armatur’, ‘instruitur’.

| **75.** diripvere focos quaeritur, quid ibi faciant foci. sed in carminibus |

| quaedam nec ad subtilitatem nec ad veritatem exigenda sunt. aut certe |

| *focos,* quos ibi habere potuerunt. |

picevm fert fvmida lvmen sordidior enim in taedis et ignis et fumus est.

**77.** qvis devs o mvsae quia res deorum est et ardua, ideo per se eam non potest dicere. hic autem gloria Turni latenter ostenditur, cuius vis nisi a numinibus repelli non potuit.

| tevcris aut detraxit praepositionem ‘ab’, ut sit ‘ab Teucris’; aut |

| *Teucris* ‘in honorem salutemque Teucrorum’ incendia classibus |

| avertit. |

**79.** prisca fides facto s<ed> f<ama> p<erennis> omnis antiquitas difficile pura et incorrupta manat in posteros. hoc enim dicit: factum hoc licet priscum sit, id est antiquum, tamen fama eius non est obliterata temporis vetustate.

| alii sic intellegunt: fabulosum est quidem, sed fides eius rei penes |

| priscos est: eius enim rei, cuius auctorem facere noluit, sic ordinem |

| protulit. alii: iam quidem evanuit fides (hoc est, nemo credit factum), |

| adhuc tamen fama vivit et dicitur. *prisca* autem *fides* ἀξιοπιστία, |

| quasi non sit facta historia. |

**80.** qvo primvm hoc est ‘in initio’; non enim secundo factae sunt naves apud Idam ab Aenea.

formabat id est formare cogitabat; non enim in Ida, sed apud Antandrum factae sunt.

| et bene *Phrygia in Ida*, quia et in Creta est alia Ida, ut (3.105) *mons* |

| *Idaeus ubi et gentis cunabula nostrae.* |

**81.** alta pelagi absolutum est, ut ‘lata camporum’.

**82.** ipsa devm fertvr genetrix figmentum hoc licet poeticum sit, tamen quia exemplo caret, notatur a criticis: unde longo prooemio excusatur. nam ideo et prisca ratione religionis et Iovis beneficio dicit esse perfectum, ut naves mutarentur in nymphas, quo vel aliqua ex parte possit esse verisimile.

| sane quidam *fertur* reprehendunt, quod dicendo auctoritatem rei|

| detraxerit.alii laudant, quod dicendo *fertur* incredibili rei auctoritatem |

| dare noluerit.|

berecyntia mater deum a monte Phrygiae Berecynto, cuius ultima syllaba caret aspiratione, quam addimus quotiens montem Deli Cynthum dicimus. est autem tenuis ista discretio, quibus nominibus subtrahi debeat aspiratio: nam ecce Ripaei, montes Arcadiae, non scribuntur cum aspiratione: quam addimus cum Riphaeos, montes Scythiae, significamus.

**83.** da nate petenti ac si diceret, ‘ei quae iubere debuerat’.

| et dicendo *nate* et *parens* iteratione auxit adfectum. |

**84.** domito te poscit olympo videtur hoc dicere: praesta ei cuius beneficio servatus ad Olympi regna venisti. Saturnus enim cum omnes consumeret filios, Iovem solum esse non potuit, celatum matris auxilio. *domito* ergo *Olympo* in tuas scilicet leges per beneficium meum mundo redacto.

| sane haec narratio tertii libri erat, sed dilata est, ut hic oportunius |

| redderetur, aut ne bis idem diceretur: potest ergo aut κατὰ τὸ |

| σιωπώμενον videri, aut hysteroproteron. |

**85.** pinea silva mihi congrue: nam pinus in tutela est matris deum.

**86.** in arce fvit svmma hoc est apud Gargara, quae dicta sunt quasi κάρα κάρας, id est caput capitis, altitudinis altitudo: κάρα est enim κεφαλή. Gargara autem sunt montis Idae cacumina, propter quod dixit *in arce summa.*

| sane et hic locum sacratum ostendit. et *pinea silva lucus fuit* tale schema |

| est ut (E. 1.57) *nec tamen interea raucae, tua cura, palumbes*: feminino |

| plurali femininum singulare iungitur: <aut neutrum singulare, ut> |

| (E. 1.74) *ite meae, quondam felix pecus,* <*ite capellae*>; aut duobus |

| femininis pluralibus masculinum singulare, <ut (12.336) *Iraeque*  |

| *Insidiae*>*que, dei comitatus.* |

| qvo sacra ferebant non addit qui, sed intellegimus Phryges: item |

| (3.106) *centum urbes habitant magnas,* id est Cretes. et bene arbores |

| consecravit quibus inmortalitatem petitura est. |

**87.** nigranti picea *nigranti* ‘umbrosa’. et *picea* arboris genus est unde pix desudat. harum autem secundum Plinium (NH 16.38) quinque sunt species, sicut etiam supra (6.180) diximus.

**88.** has ego non ‘trabes’: nam de acere naves non fiunt. unde melius arbores intellegimus, referentes ad piceas vel pinos. sane notandum trabes eum dixisse de arboribus, cum non dicantur trabes nisi iam caesae et conpositae.

| abutitur ergo eo quod posterius est pro eo quod est prius. |

classis egeret

| pro ‘classe’, genetivus pro ablativo. et |

iusta Aeneae petitio et concedentis benignitas numinis exclusit piaculum: nam his remotis sacrilegium committeretur.

| ideo addidit *laeta dedi.* |

**89.** timor anxivs aut perpetuum est timoris epitheton, aut certe verum timorem voluit significare, ut separaret ab eo qui ex cupiditate nascitur prosperorum, ut (5.137) *exultantiaque haurit corda pavor pulsans.*

| **90.** solve metvs id est meos. |

**92.** prosit nostris in montibvs ortas bona brevitate detraxit et ‘his’ et ‘esse’; nam plenum est ‘prosit his ortas esse in montibus nostris’: quod fecit elocutionis causa.

| sane hic ostendit quod supra (86) arcem dixit pro monte. et bene *ortas,* |

| ut sensum quendam navibus daret, verbum de origine commodum. |

**93.** torqvet qvi sidera mvndi

| aut ‘sustinet’ aut ‘nutu suo regit’. | ‘sustinet’, ‘regit’.

**94.** qvo fata trahis ostendit fata posse aliquatenus trahi, non tamen usquequaque. hinc enim dicit *quo,* id est ‘ad quam rem’.

petis istis id est ‘pro istis’; nam sic dicimus ‘peto tibi’, id est ‘pro te’.

| aut *istis* utrum precibus annavibus? |

**96.** fas habeant ius; nec enim possunt aeterna esse quae ab hominibus facta sunt: Horatius (AP 63) *debemur morti nos nostraque.* nam sicut animi facta inmortalia sunt, ita corporis pereunt: Sallustius (cf. J. 2.3) *ceterum studia omnia nostra, sicuti anima, inmortalia sunt.*

certvsqve incerta pericvla lvstret a<eneas>

| securus dubia temptet. et |

hoc dicit: casibus licentiam haec petitio vult adimere. nam Aeneas sorte qua homo est, navigationis debet timere periculum: quod perit si eius navibus aeternitas detur.

**97.** cvi tanta deo permissa potestas *cui* ac si diceret ‘ne regi quidem deorum’.

| *permissa* autem ‘data’, ut hoc possit praestare. |

**98.** defvnctae liberatae, ut (6.83) *o tandem magnis pelagi defuncte periclis.*

portvsqve tenebvnt nautico usus est verbo, cum de navibus diceret.

**99.** qvaecvmqve hic ostendit aliquas esse perituras.

evaserit vndis de undis exierit, cum venerit ad eum locum de quo navigatura iam non sit. alii legunt *evaserit undas*: quod si est, intellegimus ‘quaecumque evaserit undarum periculum’.

**101.** mortalem eripiam f<ormam> bene dixit *mortalem*: nec enim potest fieri ut eadem res et mortalis sit et inmortalis, sed, ut sit inmortalis, ante est ut desinat esse mortalis.

**102.** qvalis nereia doto non dixit ‘tales erunt’: sic supra (2.223) *qualis mugitus, fugit cum saucius aram taurus.*

**105.** per pice torrentes ardentes: et est figmentum poeticum.

| **106.** totvm nvtv tremefecit olympvm Homericum est (Il. 1.530) |

| μέγαν δ’ ἐλέλιξεν Ὄλυμπον. |

**107.** aderat promissa dies promissum tempus advenerat.

**108.** tvrni inivria scilicet quam inferebat. et modo *iniuria* est ἀδίκημα, id est iniustitia. hinc est apud comicos ‘iniurius’ qui audet aliquid contra ordinem iuris. et bene *iniuria,* quia et contra necessitatem fati,

| quod Troianos ad Italiam venire conpulerat, |

et contra rationem foederis bella commoverat.

| alii *iniuria* ‘violentia’ accipiunt. |

**110.** nova lvx

| hoc est repentina, |

id est nimbus deorum: quod ipse paulo post (111) dicit.

| in secundo (616) *nimbo effulgens.* et hic *lux* proprie, aliter postea |

| (731) *continuo nova lux oculis effulsit.* |

| **111.** nimbvs lumen quod capita deorum ambit. |

**114.** ne trepidate pro ‘ne festinetis’. et per hoc significatur ideo ad navium defensionem egressos non esse Troianos quia numen vetavit.

| **116**. qvam sacras dabitvr pinvs fabula talis est: Attis, puer |

| speciosus cum matris magnae praeesset sacris, a rege civitatis suae |

| adamatus est; sed cum intellegeret vim sibi a rege instare, clam in silvas |

| profugit. cum ergo inventus vim sibi videret inferri, verenda stupratoris |

| abscidit, qui moriens eandem ipsam partem corporis puero abscidit. |

| quem semianimem sub pinu latentem cum invenissent antistites matris |

| magnae, perlatum in templum deae, frustra conati reficere, defunctum |

| sepelierunt. cuius ut perpetua maneret memoria, mater magna instituit |

| ut quotannis in sacris suis plangeretur, pinumque arborem, sub qua |

| iacuerat, tutelae suae adscripsit, et effecit ut cultores sui viriles sibi |

| partes amputarent, qui archigalli appellantur. |

**117.** ite deae pelagi alii hucusque volunt matrem deum locutam;

| prope enim videtur absurdum ipsam indicare quae sit, cum iam |

| nymphis et audientibus utique et videntibus dicat. |

alii iungunt *genetrix iubet*:

| et putatur melius, quia postea ait (10.220) *quas alma Cybebe numen* |

| *habere maris nymphasque e navibus esse iusserat.* |

| **123.** obstipvere animi rvtvlis hoc est | obstipvere rvtvli timuerunt

| Rutulo rum: dativus pro genetivo. timuerunt | Rutuli, timuit Messapus, numinis filius,

| ergo Rutuli,timuit Messapus, numinis marini |

| filius, |

| qui utique fiducia patris et sui nihil ex mari timere debuerit, vel certe |

| (7.692) *quem neque fas igni cuiquam* <*nec sternere ferro*>; |

timuit Tiberis. per hos autem gradus,

| id est Rutuli, Messapus, amnis, |

maior Turni designatur audacia. tale est et in quarto (529) *at non infelix animi Phoenissa.*

**124.** et amnis ravca sonans licet antiquitas habuerit ‘hic’ et ‘haec amnis’, melius tamen est accipere ‘rauca sonans’ pro ‘rauce’, quam ‘rauca amnis’.

**125.** revocatqve pedem tiberinvs ab alto nunc ipsum deum territum dixit, supra (8.240) undas fuisse perterritas et in se repressas.

| **126.** avdaci tvrno ecce ubi confirmat epitheton, quod Turno |

| semper inponit. et hoc colore futuram orationem ostendit. |

**127.** animos tollit dictis magnanimitatem suam

| quia ipse non terreatur, |

conprobat dictis. tale est illud e contrario (8.223) *turbatumque oculis.*

| potest tamen accipi, ‘eorum animos tollit, qui erant territi’: et hinc |

| *increpat.* |

**128.** haec monstra petvnt adpetunt, ut (1.717) *reginam petit.*

| hoc est, ‘ad Troianorum pertinet damnum’. |

ivppiter ipse scilicet qui omnibus praestare consuevit: unde et Iuppiter dictus est, quasi ‘iuvans pater’. ergo *auxilium solitum* non circa Troianos accipimus, sed quod ipse omnibus praestare consuevit.

| alii *auxilium solitum* auxilium fugae accipiunt. |

**129.** non tela neqve ignes ex<spectant> r<vtvlos> non exspectant Troiani ut Rutulorum telis aut ignibus pereant, qui iam navium amissione perierunt.

**130.** maria invia tevcris color est: nam rem quam pro se Troiani putabant, in contrarium vertit, dicens navigationis et fugae auxilium perdidisse Troianos, quos constat pro felicitate habuisse navigationis vitare discrimina.

| **131.** rervm pars altera adempta id est | rervm pars altera d<empta>

| naturae rerum. |

humanae enim naturae duo elementa concessa sunt, mare et terra.

**133.** nil me fatalia terrent

| *nil* pro ‘non’. et |

tacitis occurrit quaestionibus, dicens: si fataliter se ad Italiam venisse dicunt, iam venerunt, conpleta sunt fata. et callide tacuit quod erat fatale: Troiani enim dicebant Italiae sibi regna deberi. et est oratorium quaestiones ita proponere ut facile solutionis sortiantur eventum.

**134.** si qva phryges prae se iactant

| responsa deorvm *iactant* |

quasi et ista confingant.

| aut *prae se iactant* ‘praeferunt’. |

| **135.** tetigere qvod arva quaestio est an superari possint qui sorte |

| venerint. et, sicut supra dictum est (133), per concessionem |

| argumentatur: etiam si vera sunt quae iactant, tamen iam conpleta |

| sunt *tetigere quod arva fertilis Ausoniae Troes.* |

**136.** svnt et mea contra fata MIHI hoc falsum est quod dicit Turnus. sed in arte rhetorica tunc nobis conceditur uti mendacio cum redarguere nullus potest,

| ut in hoc loco: quis enim potest scire si Turno | ut hoc loco est: quis enim vere potest scire,

| vere | Turno

data sint necne responsa?

| sane |

quia scit falsum esse quod

| loquitur, | dixit,

argumentis probare dicta contendit, dicens esse sceleratam gentem, raptam sibi coniugem: in quo facto utitur Graecorum exemplo, qui

| ob raptam Helenam | rapta Helena

gentem delevere Troianam.

**138.** conivge praerepta invidiose sponsam coniugem vocat.

nec solos tangit atridas iste dolor cur non in similitudine criminis sit poenae similitudo? si culpa repetitur, supplicia quoque geminentur.

| **140.** periisse semel satis est quasi obiectio est, ut si dicatur: sed |

| periise semel satis est, immo vero semel satis fuit eos peccasse: ex quo |

| colligitur quotiens peccaverint, totiens eos perire debere. |

**141.** penitvs modo non genvs omne perosos f<eminevm> modo omne genus femineum non eos penitus perosos

| oportebat, propter quod ante perierunt. | decebat.

locutus est autem figurate.

| **142.** medii fidvcia valli quod inter Troianos Rutulosque sit |

| medium. et bene de muris nihil dixit. |

**143.** fossarvmqve morae non tutela, sed mortis dilatio.

**144.** an non vidervnt legitur et

| ‘at non viderunt’. | ‘at non’.

si ‘an non’, absolutum est; si ‘at non’, inceptiva est particula, ad ornatum pertinens: Horatius (Epod. 5.1) *at o deorum quidquid in caelo regit.* tale est (7.363) *at non sic Phrygius penetrat Lacedaemona pastor.*

| et est exemplum a maiore ad minus, hoc est, ‘at, credo, non viderunt |

| Neptuni manu fabricata moenia conflagrasse, ut fiduciam vitae in |

| exiguo <vallo> et parva fossa habeant’. |

| **146.** lecti ferro utrum ad ferrum lecti’ an potius hac re lecti, ut si |

| dixisset ‘virtute lecti’? |

| vallvm historice locutus est. vallum autem | vallvm vallum

dicitur ipsa munitio; nam valli fustes sunt quibus vallum munitur: ipse de sustentaculis vitium (G. 2.409) *primus vallos sub tecta referto.*

| **147.** trepidantia castra ut (13) *turbata arripe castra.* |

**148.** non armis mihi vvlcani bene arma generaliter dixit: nam et ipse habuit a Vulcano, sed solum gladium, ut (12.90) *ensem, quem Dauno ignipotens deus ipse parenti fecerat et Stygia candentem tinxerat unda.* per hoc autem quasi latenter dicit se Achille esse meliorem, qui se Troianos etiam sine divinis armis superare posse confidit.

**149.** addant se protinvs omnes ne timere videatur auxiliorum multitudinem, dicit incrementa esse victoriae.

| quidam *protinus* hic pro ‘licet’ accipiunt. |

**153.** lvce palam propter tenebras et furta inertia.

| vel *luce* quod Ilium nocte captum est, *palam* quia insidiis. |

**155.** qvos distvlit hector bene solius Hectoris facta est commemoratio, ut ostendatur perisse

| eum |

qui potuit esse terrori;

| et satis Hectori dedit, quasi plus esset differre quam vincere; |

per quod vult Aenean nihil fortiter in bello fecisse Troiano.

**156.** melior qvoniam pars acta diei id est maior et prima.

| an quoniam diei hoc optimum quod matutinum? |

**157.** bene gestis corpora rebvs in eo tantum, quod hostes non ausi sunt egredi.

| nam nihil egerant. ergo hortativa est oratio ad socios, ut audaciores |

| esse debeant, cum videant se timeri. |

| **158.** procvrate verbum conpositum, id est ‘curate’. |

pvgnam sperate parari scilicet contra Troianos, non a Troianis, ne videatur contra supra dicta omnia nunc sociis inferre terrorem.

| ergo a me parari sperate, id est pugnaturos vos scitote, licet hostes |

| muris se teneant, ut (11.18) *arma parate animis et spe praesumite* |

| *bellum*. |

**159.** vigilvm excvbiis excubiae diurnae sunt, vigiliae nocturnae.

**162.** centeni qvemqve seqvvntvr centurionum scilicet, ex more Romanae militiae: nam ex numero militum qui eos sequuntur, gradus dignitatis apparet.

| **163.** pvrpvreis cristis ivvenes hic versus per figuratum ablativum |

| prolatus est. |

| **164.** variantqve vices ut invicem potent. |

| **165.** indvlgent vino ablativus casus est, et deest ‘sibi’, ni figuratum |

| est, ex fiducia scilicet: sequitur (188) *cernis quae Rutulos habeat* |

| *fiducia.* |

vertvnt crateras aenos

| potantes exhauriunt. | potant.

et est hemistichium Ennianum (Ann. 532).

| **166.** cvstodia nomen ambiguum, sed modo ‘quae custodit’. |

| **168.** e vallo pro ‘muro’. |

| armis alta tenent bona elocutio, id est ‘armati tenent alta’, hoc est |

| muros. *tenent* autem ‘custodiunt’. |

**169.** trepidi formidine festini per formidinem: nam non est iteratio.

| **170.** explorant confirmant. |

pontesqve qui fiunt in muris angustioribus,

| ut sit facilior transitus ad divisas muri partes. |

propvgnacvla pinnas

| murorum. |

**173.** rectores ivvenvm legitur et ‘iuveni’: si ‘iuveni’, ‘Ascanio’, si ‘iuvenum’, ‘magistros militum’ accipe.

**174.** sortita periclvm

| aut |

sorte divisa ad defensionem pericli:

| aut partiens periculum quod quisque experiretur. |

**175.** qvod cviqve tvendvm exercet unusquisque vices ad id quod accipit tuendum.

**177.** ida venatrix a plerisque Ida mater Nisi accipitur, quia dixit *venatrix*: nam si montem volueris accipere, abusive Idam venatricem dictam intellege, pro ‘venationibus abundantem’: nam ‘venatrix’ est proprie quae venatur, non quae venationibus abundat.

| aut *venatrix* pro his qui in ea venantur, ut (G. 3.44) *domitrixque Epi-* |

| *daurus equorum.* |

**178.** iacvlo celerem bene inducit Nisum optimum esse iaculatorem, et hanc praemittit armorum peritiam qua plurimum poterit in Euryali defensione.

**180.** troiana neqve indvit arma hoc est, qui nondum bellicosa arma induerat, id est acceperat. et hoc dicit: pulcher quidem erat, sed nondum bellandi peritus.

| **181.** prima ivventa num prima lanugine? |

| intonsa hoc ad sua tempora retulit; alioquin heroes non tondebantur. |

| **182.** amor vnvs erat id est eodem studio flagrabant. |

| pariterqve in bella rvebant aut simul, aut similiter et pari virtute, |

| id est aeque fortes erant. |

**184.** dine hvnc ardorem mentibvs addvnt evryale an s<va> c<viqve> d<evs> f<it> d<ira> c<vpido> apud Plotinum philosophum et alios quaeritur utrum mentis nostrae acies per se ad cupiditates et consilia moveatur an inpulsu alicuius numinis. et primo dixerunt mentes humanas moveri sua sponte; deprehenderunt tamen ad omnia honesta inpelli nos genio et numine quodam familiari, quod nobis nascentibus datur, prava vero nostra mente nos cupere et desiderare. nec enim potest fieri ut prava numinum voluntate cupiamus, quibus nihil malum constat placere. unde nunc hic ortus est sensus. hoc enim dicit Nisus: ‘o Euryale, dine nostris mentibus cupiditates iniciunt et desideria, an deus fit ipsa mentis cupiditas?’

| *mentibus* vero *addunt*: bene dixit | mentibvs addvnt bene

*addunt.* nam animus sui natura prudens est, sed ei additur ut aliquid inpatienter desideret.

| nonnulli tamen inter cupiditatem et cupidinem hanc differentiam esse |

| volunt, ut masculino genere Cupidinem deum ipsum, id est τὸν |

| Ἔρωτα significemus, feminino cupiditatem: quamvis hoc auctores |

| plerumque confundunt. |

**185.** dira magna.

**186.** aliqvid magnvm scilicet per hostes transitum.

**187.** agitat molitur.

qviete modo otio, non somno; nam in vigiliis fuerat conlocatus.

| qui enim custos est de insomnio suo queri non potest. |

**188.** cernis qvae rvtvlos h<abeat> fidvcia r<ervm> ipsius desiderii vult esse rationabiles causas,

| ne vanum mens agitare videatur: nam et neglegentia hostium per |

| fiduciam nimiam ostenditur, et occasio dabatur aliquid strenue |

| gerendi. |

**189.** somno vinoqve alterum pendet ex altero.

**190.** porro hortantis est:

| aut nunc coniunctio expletiva. |

**191.** qvid dvbitem id est cogitem: omnis enim cogitatio in dubitatione est ante sententiam.

**192.** popvlvsqve patresqve transfert in Troianos Romanam consuetudinem, ut solet plerumque. prius enim iubebat aliquid populus, postea confirmabat senatus.

**193.** reportent ‘portent’. nam ‘re’ vacat.

| aut ‘ab eo reportare’. |

**194.** si tibi qvae posco promittvnt poscere est secundum Varronem (106 G-S = GRF F 444) quotiens aliquid pro merito nostro deposcimus, petere vero est cum aliquid humiliter et cum precibus postulamus. et bene quod Euryalum nolit ducere latenter ostendit.

| nam ideo adiecit *mihi facti fama sat est.* |

| **195.** svb illo pro ‘ex illo’: praepositionem mutavit. |

**196.** moenia pallantea ubi nunc credit esse Aenean.

| **198.** ardentem modo ardentem, ut (4.101) *ardet amans Dido,* an |

| festinantem, ut (1.423) *instant ardentes Tyrii*, an cupiditate caedis |

| flagrantem,ut (12.71) *ardet in arma magis*,an propter illud quod ipse |

| dicit (184) *dine hunc ardorem* <*mentibus addunt*> et deinde(186) *aut* |

| *pugnam aut aliquid iamdudum invadere magnum?* |

**199.** svmmis adivngere rebvs ‘summum’ et extremum dicimus et laudabile. bene ergo in re dubia sermone usus est dubio; nam hoc dicit: ‘non debes me nec a tua gloria nec a periculis segregare’.

**201.** genitor bellis adsvetvs ipse puer est necdum probatus: unde se et a belli temporibus et a patris virtute commendat.

**202.** argolicvm terrorem quem Graeci inferebant.

| troiaeqve labores bene κατὰ τὸ σιωπώµενον annos Euryali |

| ostendit: nam si a coepto Troiano bello, quod decennium tenuit, |

| septem anni erroris addantur, anni vix decem et septem sunt. est ergo |

| aetas paene ad bellum inhabilis;sed exercitium ostenditur, quod inter |

| bella nutritus est. |

**203.** svblatvm susceptum.

| **204.** magnanimvm aenean <et fata extrema secvtvs> ideo |

| secutus, non ut vitae studeam, sed gloriae. |

**205.** est hic est animvs lvcis contemptor ‘hic’ potest esse et adverbium demonstrantis, ut sit ‘est hic’, id est ‘in meo pectore’. potest et sic accipi ut dicas: ‘est hic animus lucis contemptor’, hoc est ‘iste animus’. ergo ‘hic’ et produci potest et corripi.

**206.** istvm qvi vita bene credat emi q<vo> t<endis> honorem ‘qui istum honorem quo tendis’, id est ad quem niteris, ‘libenter emat vita’, id est vitae pretio.

**207.** nil tale verebar quale tu suspicaris.

| **208.** non distinguendum, ut initium iuris iurandi sit *ita me referat.* |

| referat tibi magnvs ovantem ivppiter mire ius iurandum|

| conpositum; sic enim iurat quasi relicturus eum, cum de virtutibus eius|

| optime sentiat.|

**209.** haec humana negotia; vel quae loquitur.

| **210.** sed si qvis multas causas praetendit: primam ipsius pueri, |

| secundam propter se, tertiam matris. et est parenthesis: ‘si quis in |

| adversum <rapiat (quae multa vides discrimine tali)>’, hoc est, ‘quae |

| multa, ut in tali discrimine, accidere posse intellegis’. |

| **210a.** sed si qvis multas causas praetendit: primam ipsius pueri, |

| secundam propter se, tertiam matris. et est parenthesis: ‘si quis in |

| adversum <rapiat casus deusve (quae multa vides discrimine tali)>’, |

| hoc est, ‘quae multa, ut in tali discrimine, accidere posse intellegis’. |

| **213.** pretiove pro ‘vel’. ‘ve’ enim syllaba proprie ‘vel’ significat. |

**214.** mandet hvmo multi hic distinguunt; alii iungunt *mandet humo solita,* ut sit ‘commendet in terra solita’:

| [[aut]] id est ‘cui mandari defuncti solent’. |

| <<solita>> fortvna scilicet | <*solita*> autem *fortuna,*

‘quae piis invidere consuevit’: Statius, hinc trahens colorem, ait (Th.10.384) *invida fata piis et fors ingentibus ausis rara comes.*

**215.** absenti ferat inferias

| *absenti* quem non sepelierit. |

hoc est, cenotaphion faciat et inpleat honorem sepulcri.

| de inferiis autem plenius in quarto Georgicorum (545-47) invenies. |

| **216.** miserae ad illum exitum quem timet retulit. an dolenter iam |

| *miserae,* quae in hoc consilio filii periclitatur? |

| **217.** pver mire dissuadet dicendo *puer.* |

e matribvs e nobilibus; nam matres non nisi nobiles dicimus: unde et matronae dictae sunt. scimus autem non omnes mulieres in Sicilia remansisse: nam legitur in undecimo (35) *et maestum Iliades crinem de more solutae.*

| **218.** <nec> moenia cvrat acestae nec tenetur desiderio Segestae |

| civitatis. |

**219.** ille avtem hunc locum esse interrupta oratione Nisi intellegimus.

**221.** vigiles simvl excitat qui vigiliarum officium habebant,

| hoc est, futuros vigiles; alioquin quomodo excitat? et totum iunctim |

| legendum est, ut simul et dictum et factum videatur. |

**222.** servantqve vices hic distinguendum est, alias sensus non procedit.

| statione relicta hoc ad Nisum et Euryalum pertinet, ut sit sensus |

| ‘statione relicta ipse comes Niso graditur’: quidam *servantque vices* |

| *statione relicta* pro ‘stationis relictae vices servant’ intellegi volunt, ut |

| (1.75) *et pulchra faciat te p*<*role*> *p*<*arentem*>*,* hoc est ‘pulchrae |

| prolis’. |

**223.** regemqve reqvirvnt regis filium, ut (6.28) *magnum reginae sed enim miseratus amorem.*

**224.** cetera per terras omnes exaggerat more suo vigilantum laborem.

**227.** consilivm svmmis r<egni> d<e> r<ebvs> h<abebant>

| *summis* utrum ‘maximis’ anquod putabant eas in extremo sitas? et est |

Lucilii versus uno tantum sermone mutato; nam ille ait (4 M) *consilium summis hominum de rebus habebant.*

**228.** iam nvntivs esset *iam* aut ‘cito’,

| ut festinandum sit et iam nuntiandum Aeneae nec differendum, |

aut cum nullum invenirent,

| ad desperationem, quasi nemo esset iam qui posset audere. |

**229.** adnixi hastis

| mira facies consilii: in rebus dubiis non sedent, sed stant. |

| ostendit ergo | ostendit

iam eos diuturna statione fatigatos. quod autem stant et Romani moris est et bellicae necessitatis. hunc autem standi habitum et Sallustius commemorat, ut (H. 3.40) *fessi arma sua quisque stantes incumbere.*

**230.** castrorvm et campi medio in medio campi spatio, qui campus castrorum medius fuit,

| quia in mediis castris principia sunt semper. et bene ‘campi medio’, |

| quam ‘campo medio’: tunc enim ‘campo medio’, cum aliquot campi |

| sunt et unus est medius campus, ‘campi’ autem ‘medio’ in media parte |

| unius campi. |

| **231.** alacres concitati: Terentius (Eu. 304) *quid tu es tristis? quidve* |

| *es alacris?* |

| admittier orant hoc verbo ostendit olim et apud reges admissionum |

| fuisse officium. |

**232.** rem magnam pretivmqve morae fore dicebant se adferre rem magnam, cuius mora pretium posset adferre, id est poenam: Terentius (An. 610) *ergo pretium ob stultitiam fero*: ut sit sensus, si tardius mittamus ad Aenean, luemus hostibus poenas. alii sic intellegunt: scimus quidem adventum nostrum moram vestris adferre consiliis, verum huius morae erit pretium, id est remuneratio; namque hoc offerebant quod illi cogitabant, ut [diximus] supra (228) *quisve Aeneae iam nuntius esset?*

| alii deesse putant ‘adfirmantes’, ut sit sensus, adfirmantes rem magnam |

| futuram et multum illos consecuturos si audiendi se moram |

| pertulissent. alii, qui pretium pro poena dicunt positum, ita tradunt, |

| eos anxios tam diu super rebus dubiis futuros quam diu se non |

| admiserint ad loquendum. |

**233.** accepit trepidos festinos, more suo.

| ergo per metalepsin cupidos dixit ἀγωνιῶντας: non enim possumus |

| timentes accipere, quod festinabant. |

**235.** neve haec nostris <spectentvr> ab annis bene excusat, quia scit de aetate puerorum posse dubitari, dicens non ex suggerentum persona,

| in qua est maior auctoritas, |

sed sua vi consilia ponderanda.

| *spectentur* autem ‘aestimentur’. |

| **236.** rvtvli somno vinoqve sepvlti occasio prius narratur, sic |

| consilium, ut necessario ad id quod nuntiat veniat. |

| **237.** locvm insidiis conspeximvs ipsi ordo est ‘locum conspeximus, |

| qui insidiis patet’. |

| *ipsi* autem ad fidem pertinet: qui enim rem tantam nuntiat, debet |

| firma auctoritate contendere. et communicat cum socio quod solus |

| conspexit. |

| **238.** qvi patet in bivio necessarie signa addidit. |

portae qvae proxima ponto apparet, ut supra (7.31) diximus, castra Troiana in Ostiensi fuisse, siquidem nullus alter locus in Laurolavinati hinc fluvio cohaeret, hinc pelago: et nunc dicit *portae quae proxima ponto,* item paulo post (468) dicturus est <*murorum*> *in parte sinistra opposuere aciem* (*nam dextera cingitur amni*).

**239.** interrvpti ignes supra (189) aliter *lumina rara micant.*

fvmvs erigitvr signum est sopitorum ignium quotiens maior fumus erigitur.

**240.** fortvna occasione.

| **241.** <<qvaesitvm aenean>> ad inquirendum Aenean. alii hunc |

| ordinem volunt ‘si fortuna permittitis uti, mox hic cum spoliis, ingenti |

| <caede peracta, adfore cernetis,> nec nos via fallit euntes quaesitum |

| Aenean et moenia Pallantea’. |

qvaesitvm ut quaeramus.

**242.** cvm spoliis hinc est quod supra (208) Euryalo dixit *me referat tibi magnus ovantem Iuppiter,* respiciens ad id quod posset fortiter facere.

**243.** nec nos via fallit bene ubique cuncta cum amico communicat.

**244.** obscvris primam svb vallibvs vrbem nos in obscuris vallibus positi vidimus primam urbem, hoc est primam partem urbis; nam Palatium in monte est, non in vallibus.

| **245.** totvm amnem hoc est regionem amnis. |

**246.** annis gravis atqve animi matvrvs aletes Sallustius de Philippo qui (H. 1.75) *aetate et consilio ceteros anteibat.*

**248.** non tamen omnino t<evcros> d<elere> p<aratis> ac si diceret: licet irascamini ad tempus, hinc

| tamen |

apparet non velle vos penitus delere Troianos, quod tales animos nostris iuvenibus datis.

| **249.** certa hoc loco firma vel fortia. |

**250.** vmeros dextrasqve tenebat amborvm hoc ad adfectum retulit; nec enim simul fieri potest. intellegimus autem quod et singulos et membratim amplectebatur.

**251.** vvltvm lacrimis atqve ora rigabat poetice iunxit, et modo unum significant: est autem iteratio. interdum recipiunt discretionem.

| nam os est naturaliter facies quam habemus; vultus vero quem pro |

| motu animi ad tempus formamus. |

**252.** pro lavdibvs id est virtutibus: ab eo quod praecedit id quod sequitur,

| ut (5.355) *primam merui qui laude coronam.* |

**254.** di moresqve dabvnt vestri Ciceronis est, tractum de philosophia, qui dicunt sufficere ad gloriam bene facti conscientiam.

| scit enim poeta nihil esse maius quam quod vel a dis meruerimus vel |

| moribus. |

**255.** actvtvm confestim, sine dilatione: et est adverbium temporis.

integer aevi

| ‘integri aevi’, figurate: id est |

adulescens, cui aetas integra superest, unde Ennius (trag. 213) *deos aevi integros* dicit quibus multum aevi superest.

| et bono omine ad pericula pergentibus etiam per Ascanium praemium |

| pollicetur: longiorem enim eis vitam promittit si ea exspectent quae |

| Ascanius dare maior possit. |

**256.** meriti praestiti, ut (5.801) *merui quoque,* item (6.664) *quique sui memores aliquos fecere merendo.*

| **257.** immo ego vos pulchre poeta fidem sponsionis Aleti addidit, ut |

| eum statim promissa Ascanii sequerentur. *vos* autem *Nise* figurate, ut |

| (525) *vos, o Calliope. sola salus* vero, cui una est salus genitore |

| reducto. |

**258.** excipit ascanivs id est subsequitur. et a poeta dictum est.

| per magnos nise penates hoc est quod ait (3.12) *penatibus et magnis* |

| *dis,* id est quos Aeneas secum advexerat; nam ideo ait *Assaracique* |

| *larem,* id est familiae nostrae vel generis proprium, vel quos nos Troiani |

| praecipue colimus, de quibus ait (3.148) *Phrygiique penates,* *quos* |

| *mecum a Troia mediis*<*que ex ignibus urbis extuleram*>*.* qui tamen di |

| qui sint, a diversis varie traditur, sicut supra (3.119) dictum est. |

**259.** canae vestae venerabilis, antiquissimae.

| ipsa enim antiquissima dea est, id est Terra. |

**260.** obtestor adiuro. et est ordo ‘immo ego, cui sola salus genitore reducto, vos obtestor per deos, revocate parentem’.

fortvna fidesqve est quidquid casu, quidquid consilio egero, vobis committam: nam per fidem consilia significat, per fortunam opes, imperium, cuiuslibet rei possibilitatem.

| alii sic tradunt: *fortuna* ut possit, *fides* ut velit promissa persolvere. alii |

| ita: quantum habeo fortunae in vestris pono gremiis, doque fidem me |

| ita animatum esse et sic sentire: ‘mihi’, inquit, ‘habeo coniunctam |

| fortunam et fidem’. nam cum volumus ostendere quantum in nostra sit |

| potestate, duo dicimus, fortunam et fidem: fortuna de nostris est |

| possessionibus, fides quantum nobis creditur ab inimicis. |

**262.** nihil illo triste recepto subaudis ‘erit’.

| **263.** argento perfecta id est tota argentea. |

**264.** devicta genitor qvae cepit arisba atqui secundum Homerum (Il. 2.836) Arisba Troianis misit auxilia et ab Achille subversa est. sed accipimus, aut ante bellum Graecorum Arisbam a Troianis captam et in amicitiae foedus admissam; aut certe pocula haec data ab Heleno, qui in Achillis bona per Pyrrhi successerat hereditatem, ut sit *quae cepit* pro ‘quae accepit’ devicta Arisba, scilicet ab Achille.

| dicta est Arisba ab Meropis vel Macarei filia, quam primum Paris in |

| coniugio habuit. quidam ab Abante, qui Troica scripsit, relatum |

| ferunt, post discessum a Troia Graecorum Astyanacti ibi datum |

| regnum; hunc ab Antenore expulsum sociatis sibi finitimis civitatibus, |

| inter quas et Arisba fuit; Aenean hoc aegre tulisse et pro Astyanacte |

| arma cepisse, ac prospere gesta re, Astyanacti restituisse regnum. quod |

| si ita est, merito eam Aeneas et vicisse et haec pocula inde cepisse |

| memoratur. |

**265.** dvo magna talenta bene addidit *magna.* nam varium apud diversas gentes pondus est talenti: unde talentum potest et breve aliquid et magnum significare. nam ut supra (5.112) diximus, secundum Plautum talentum septuaginta librarum est: qui cum dixisset deberi centum quadraginta libras, paulo post intulit duo talenta, per iocum dicens (Mos. 644) *debentur talenta tot, quot ego et tu sumus.* item Homerus (Il. 23.269) talentum breve quiddam ostendit, quippe quod accepit victus, cum victori levia data sint munera.

| **266.** cratera antiqvvm hoc est, antiquo opere factum, ut ei pretium |

| crescat ex tempore. |

| **267.** capere italiam obtinere. |

**268.** dicere sortem statuere. alii proprie ‘ducere’ legunt, quod est sortium, ut (6.22) *stat ductis sortibus urna.*

| alii ‘deicere’ legunt secundum illud (5.490) *deiectamque aerea sortem* |

| *accepit galea,* id est sortiri praedam. |

| **269.** vidisti qvo tvrnvs eqvo melior oeconomia: Nisum noluit |

| inducere postulantem equum Turni praemii loco, sed honestius facit |

| ultro offerri, cum Homerus (Il. 10.321-3) fecerit Dolonem Achillis |

| currus inprobe postulantem. |

| **270.** ipsvm illvm equum scilicet, cui ex pronomine addidit |

| dignitatem. |

**271.** excipiam sorti

| extra sortem seponam, ut tibi dari possint, id est |

praeter sortem dabo.

| iam nvnc aut ‘iam nunc <tua’, aut ‘iam nunc> excipiam’. |

| **273.** captivosqve dabit subaudiendum ‘bis sex’. |

**274.** insvper his super haec.

| est figurata elocutio, per dativum casum. |

campi qvod rex habet ipse latinvs mos fuerat ut viris fortibus sive regibus pro honore daretur aliqua publici agri particula, ut habuit Tarquinius Superbus in campo Martio: quod spatium ab Homero τέµενος dicitur. hoc ergo, quod Latinus pro honore de republica habuit, ab Ascanio intellegamus esse promissum.

**276.** pectore toto omni adfectu.

| et est de proverbio: Cicero de Legibus (1.18.49*) nisi toto pectore* |

| *amatur, ut dicitur*. cum enim dicit ut dicitur ostendit proverbiale. |

**279.** rervm verborvmqve fides et rem publicam tibi committam et tecum omne communicabo consilium.

| **280**. contra quem talia fatur euryalus cur cum duobus sit |

| locutus Ascanius, et unus illi respondet, id est Euryalus, et minor? quia |

| Euryalo et familiarius et posterius est locutus, dein quia Euryalus |

| matrem commendare debet. |

**281.** me nvlla dies tam fortibvs avsis d<issimilem> a<rgverit> ab hoc officio et ab hac audacia accessu temporis inferior non probabor, qualiscumque fortuna comitetur.

| id est numquam aut tam secunda fortuna acciderit, aut tam adversa, |

| ut me dissimilem mei faciat, hoc est neque secundis intumescam, |

| neque adversis deiciar. |

**282.** tantvm tantummodo hoc possum de me promittere, ut semper audeam, semper velim fortiter facere: nam hoc est quod dicit (281) *tam fortibus ausis dissimilem arguerit.* tantum ergo meum est hoc promittere, sive prospera, sive adversa fortuna comitetur: nam *aut* disiunctiva particula est, non negantis adverbium.

| quidam sic intellegunt: tantummodo fortuna prospera non in |

| contrarium recidat: tamquam nunc in secundis rebus sit cum |

| obsideatur. alii ita putant: me nulla dies dissimilem arguet, sive quae |

| est hodie fortuna permanserit, sive etiam laeta fuerit, id est nec si |

| feliciter mihi, nec si infeliciter cesserit,dissimilis ero huic conatui. et |

| melius legitur sine aspiratione, id est ‘aut adversa’. |

**283.** svper omnia dona ultra omnia,

| magis quam omnia; proprie enim ‘super’ hoc significat: ut sit ‘pro |

| omnibus donis’. |

**284.** priami de gente vetvsta de familia. et bene eam etiam ex cognatione commendat: nam Ascanius nepos est Priami per Creusam.

**285.** miseram quae sic inpatienter diligit filium.

**286.** mecvm excedentem ut (6.112) *ille meum comitatus iter*: vult enim intellegi sui causa matrem secutam.

| **287**. ignaram hic *ignaram* cui non dixerit. |

qvodcvmqve pericli est syllepsis: nam subaudis ‘periclum’.

**288.** inqve salvtatam LINQVO insalutatam: et est tmesis, ut (10.794) *inutilis inque ligatus cedebat.*

**289.** qvod neqveam lacrimas p<erferre> p<arentis> excusat, ne videatur crudelis: unde sequitur matris eius tragicus et miserabilis ille conquestus (482) *potuisti linquere solam crudelis* et talia.

**290.** inopem modo ‘auxilii egentem’.

| relictae aut a me, aut ab hominibus. |

| **291**. avdentior ut ‘sapientior’, ab appellatione non a participio |

| figuratum: Terentius <in> Heauton Timorumeno (645) natu gravior, |

| ignoscentior. |

**292.** in casvs omnes ut supra (282) *fortuna secunda aut adversa cadat.*

**293.** pvlcher ivlvs incongruum epitheton pulchritudinis posuit, cum res sit in hoc loco religionis.

**294.** strinxit pietatis imago praestrinxit, momordit, admonuit. sensus autem est: aut postquam vidit istum sic amare matrem, paternae pietatis virtutem coepit agnoscere; aut certe coepit etiam ipse sic in pietatem moveri ut eius consuerat pater; aut certe exemplo Euryali avidius coepit amare patrem etiam ante dilectum.

**298.** nec partvm gratia talem parva manet debet ab omnibus coli quae talem creavit.

| non ergo a te tantum, sed per te commendatur. |

**299.** casvs factvm qvicvmqve seqvetvr satis congrue: praemia enim non debentur eventui, sed voluntati.

| hoc est, ‘quidquid evenerit, ego praemia dabo’. |

**300.** per qvod pater ante solebat alii volunt ideo *ante* quia absens est Aeneas; sed iurare possumus etiam per absentis filii caput. alii ad causam religionis trahunt, quae praecepit ut filii imitentur in omnibus rebus suos parentes: ut nunc quasi imitatio sit iuris iurandi, ut dicat Ascanius ‘iuro per caput meum’, sicut praesens pater per suum caput iurare consuerat quotiens fidem suam confirmare cupiebat. alii volunt ideo dictum *ante* quia pontificibus per liberos iurare non licebat, sed per deos tantummodo, ut sit *ante* antequam pontifex esset Aeneas.

| ergo ante aut temporis est aut ordinis. |

**301.** redvci rebvsqve secvndis mira arte moratur in prosperis et ea iterat, tacet adversa et magis intellectui et subauditioni relinquit. cum enim non dicat ‘si non redieris’, ait ‘matrique tuae generique manebunt’. hoc autem secundum morem Romanorum dicit, apud quos ita praemia decernebantur ‘illi liberisque eius’ ut darentur liberis quae accipere non potuissent parentes.

**304.** lycaon gnosivs Cretensis: et est laus ab artifice. hunc autem gladium Euryalo datum intellegimus: nam Nisus accepit pellem et galeam.

**306.** pellem horrentisqve leonis exvvias τὸ αὐτὸ dixit, hoc est bis idem, ut (3.247) *bellum etiam pro caede boum stratisque iuvencis, Laomedontiadae,*

| *bellumne*. |

**307.** galeam fidvs permvtat aletes aliae enim sunt explorantum, sicut etiam Homerus (Il. 10.257-9) ostendit.

| *permutat* autem conpositum pro simplici. |

**309.** primorvm genetivus hic venit et ab eo quod est ‘hic primus, hi primi’, et ab eo quod est ‘hi primores’, sicut ‘hi proceres’: quorum nominum nominativus singularis non invenitur, licet dicamus ‘huius primoris’, ‘huius proceris’.

**310.** votis aut cum votis; aut pro reditu vota facientes.

| an iuvenumque senumque manus ad portas votis prosequitur? an |

| iuvenum quidem manus ad portas, senum vero votis prosequitur, ut |

| iuvenes quidem illos deduxerint, senes vero optaverint illis reditum? |

| **312**. portanda nuntianda. |

**313.** et nvbibvs inrita donant ut ipse (11.795) *partem volucres dispersit in auras.*

| **314**. svperant transgrediuntur. |

**315.** castra inimica non tantum hostilia, sed et perniciosa; nam cum dolore dictum est *inimica,* unde scilicet redituri non erant, quod ex sequentibus conprobatur: dicendo enim *multis tamen ante futuri exitio,*

| id est antequam ipsi perirent, |

ostendit perniciosa esse castra quae ipsis mortem fuerant adlatura.

| et bene cito dictus est exitus, cum castra mortifera dicuntur. |

| **317**. litore cvrrvs quia ante (238) dixerat portae quae proxima |

| ponto: aut aream litori proximam, sicut solet. quidam litore fluminis |

| volunt. |

**319.** vina simvl vasa vini, scilicet in quibus vina ponuntur.

ore locvtvs non est perissologia: nam secundum Homerum (cf. Il. 10.502) exploratores quae volunt plerumque nutu plerumque sibilo significant.

**320.** avdendvm dextra quia audemus et cursu et animo.

| nvnc ipsa vocat res id est somnus et vinum. |

**321.** hac iter est per hostium caedem et audaciam nostram.

| <<se>> attollere adsurgere. |

| **322**. consvle provide. |

**323.** haec ego vasta dabo de quibus dixit (317) *corpora fusa vident.*

| **324**. vocemqve premit aut summissa voce loquitur, aut tacet. |

| svperbvm cur *superbum* dixerit enarrat *qui forte tapetibus altis* |

| *extructus*: superbum enim est et nobile, ut (7.630) *Tiburque superbum*. |

| *extructus* autem pro extructis tapetibus altus. veteres et mensarum et |

| tori struices appellabant. |

| **326**. toto proflabat pectore somnvm periphrasi usus est, ne |

| verbo humili stertentem diceret. |

**328.** sed non avgvrio potvit depellere pestem

| *augurio* hic pro ‘scientia augurii’; et |

ostendit per transitum fati necessitatem nulla peritia posse depelli. est autem Homericus (Il. 2.859) versus.

**329.** temere ‘passim’, ‘fortuito’, ‘neglegenter’.

| vel ‘humi’ vel ‘periculose’, ut in consuetudine solemus dicere |

| ‘temerarios homines’. ‘temere’ significat et ‘facile’: Plautus (Bac. 85) |

| *magnus est hic fluvius, non hac temere transiri potest*. significat et |

| ‘subito’: Ennius (Ann. 568) *quo tam temere itis*. [citat et Catonem |

| Charisius.] significat ‘sine causa’:Ennius (Ann. 507) *haud temere est*  |

| *quod tu tristi cum corde gubernas*. |

**330.** premit opprimit,

| occidit. |

svb ipsis eqvis circa ipsos

| equos. |

**331.** pendentia quasi ebriorum.

| aut ita iacentium ut colla penderent. |

**333.** singvltantem cum singultu animam efflantem.

| atro <crvore> potest et superioribus adplicari, ut sit intellectus |

| ‘sanguine singultantem atro’, potest et sequentibus iungi; sed melius |

| sequentibus. |

**335.** plvrima lvserat pro ‘plurimum

| luserat’; vel per plurimam noctem. |

**337.** deo vel vino, vel somno.

| protinvs hic ‘porro tenus’. |

**339.** per ovilia tvrbans perturbans ovilia: nam tmesis est.

**341.** mvtvmqve metv scilicet pecus; nam male quidam accipiunt *mu*<*l*>*tum fremit* de leone:

quod si dixeris, vacat *metu.*

**342.** incensvs et ipse perfvrit exemplo Nisi.

**343.** sine nomine plebem bene expressit et bellatoris peritiam et tironis inconsideratam aviditatem; nam Nisus reges interimit, Euryalus saevit in plebem: Sallustius (H. 5.12) *ex insolentia avidius male faciendi. sine nomine* autem dixit ‘sine gloria’, quorum per humilitatem non sunt omnibus nota nomina.

| atqui subiecit nomina; nam ait *Fadumque Herbesumque subit*: ergo |

| aut ‘sine dignitate et nobilitate’, aut seorsum plebem dicit et seorsum |

| nobiles, quorum nomina inseruit. |

**345.** rhoetvm vigilantem hoc loco non tantum Rhoeti timor, sed et Nisi audacia conprobatur.

| <<rhoetvm vigilantem . . . tegebat>> hoc est, qui in tantum |

| potando vigilaverat ut metuens post magnum cratera se tegeret. |

**348.** et mvlta morte recepit pvrpvrevm multi hic distinguunt, ut sit sensus talis: eduxit gladium multo cruore purpureum. alii ‘multa morte recepit’, ut sit: eduxit gladium cum multo cruore, et sic inferunt ‘purpuream vomit ille animam’ secundum eos qui animam sanguinem dicunt.

recepit eduxit, ut (10.383) *hastamque receptat ossibus haerentem.*

| vel secundum Homerum (Il. 5.83) ἔλλαβε πορφύρεοσ θανατὸς καὶ |

| μοῖρα κραταιή. |

| Cornutus (fr. 31) ‘nocte’ legit et adnotavit: *utrum ‘nocte’ pro ‘morte’,* |

| *an ‘cum multa nox esset’?* |

**350.** vina refert proprie, quae paulo ante potaverat.

| *refert* autem ‘reicit’; Graeci, ut ille, dicunt ἀναφέρει. |

hic fvrto fervidvs instat scilicet Euryalus, qui

| furebat | saeviebat

latenter, ut sit *furto* nocturno proelio: nam fures ideo dicti sunt quod furvo (id est nigro) tempore furta committunt; aut re vera ‘furto fervidus’, quia Messapi galeam sustulit <et> Rhamnetis phaleras.

| **352**. deficere extremvm utrum ‘ignem extremum’ an‘deficere |

| extremum’? |

religatos non

| resolutos, | solutos,

sed diligenter ligatos: unde addidit *r*<*it*>*e,* id est ex militari consuetudine optime ligatos.

| rite ex more. |

| **354**. sensit enim parenthesis. |

| nimia caede deest ‘illum’. |

| ferri φέρεσθαι. |

**355.** lvx inimica proditrix.

**356.** poenarvm exhavstvm satis est bene *exhaustum,* ut ostendat eos avidos caedis fuisse et cruoris hostilis.

via facta per hostes ut (323) *haec ego vasta dabo et lato te limite ducam.*

| **357**. mvlta virvm <. . . tapetas> mire artum tempus expressit quo |

| necesse erat haec omittere. |

| **358**. pvlchrosqve tapetas secundum Graecos per masculinum |

| genus. |

**359.** evryalvs phaleras rhamnetis et a<vrea> b<vllis> c<ingvla> [tibvrti] phalerae ornamenta equorum sunt. et est sermo Graecus:

| (Il. 16.106) κὰπ φάλαρ’ εὐποίητα. |

*cingulum* autem hominum generis neutri est. nam animalium genere feminino dicimus ‘has cingulas’.

**360.** tibvrti remvlo ditissimvs olim qvae m<ittit> d<ona> consuetudo erat apud maiores ut inter se homines hospitii iura mutuis muneribus copularent, vel in praesenti vel per internuntios. sensus ergo nunc talis est: Caedicus quidam Tiburti Remulo, cum eum sibi absens hospitio vellet adiungere, misit phaleras et cingula, bullis aureis, hoc est clavis, insignita. Remulus moriens nepoti suo cognomini haec reliquit, qui postea victus a Rutulis est et occisus; post cuius mortem apud Rhamnetem Rutulum ab Euryalo haec reperta sunt munera. quod autem dixit *Tiburti Remulo,* aut ‘Tiburtino’ intellegamus, hoc est de Tibure, ut sit dativus ab appellativo veniens hic Tiburs; aut ‘Tiburti’, hoc est filio Tiburti ab eo quod est hic Tiburtus, huius Tiburti, ut sit *Tiburti Remulo* sicut (6.36) *Deiphobe Glauci.*

| **361**. cvm ivngeret absens aut cum se illi iungeret, aut cum |

| iungeretur. |

**362.** svo moriens dat habere nepoti

| nepoti |

Remulo, quem supra (360) avo cognominem diximus. nam quotiens aperte non ponitur nomen filii vel nepotis, cognominem eum esse intellegimus avo vel patri, quorum nomen aperte positum invenimus; et econtra si filii vel nepotis positum nomen fuerit, praetermissum autem parentum, cognomines eos esse intellegamus necesse est.

**363.** post mortem scilicet Remuli, secundum supra dictum sensum. nam Donatus dicit (Verg. p. 96) *post mortem Nisi et Euryali bello potiti sunt Rutuli* ; quod non procedit, si diligenter advertas. sane sciendum locum hunc esse unum de XIII Vergilii sive per naturam obscuris, sive insolubilibus, sive emendandis, sive sic relictis ut a nobis per historiae antiquae ignorantiam liquide non intellegantur.

**364.** neqviqvam non fruiturus. et est ‘nequiquam aptat’, non ‘nequiquam fortibus’.

**365.** galeam messapi non occisi Messapi abstulit galeam (nam dimicaturus est paulo post), sed invenit iacentem et sustulit.

cristisqve decoram bene praemittit dicens *decoram*; nam eius splendore prodente Euryalus capitur.

| denique Nisus hac ratione non proditur, cui habenti inferiorem |

| galeam, habiliorem galeam Aletes permutavit. |

**366.** excedvnt castris Rutulorum scilicet: nam supra dixit (315) *castra inimica petunt.*

| **367**. praemissi eqvites hos neque alio loco a Turno missos usquam |

| dixit,nec prius de eis mentionem fecit. dubitatur ergo a quo sint vel |

| quibus praemissi, vel cur praemissi, cum eos constet aliis iam in campo |

| positis advenire. |

vrbe latina non est contrarium illi loco ubi ait (7.600) *saepsit se tectis rerumque reliquit habenas,* quod modo a Latina urbe auxilia venire commemorat: intellegimus enim Latinum in principio discordiae et tumultus paululum se abstinuisse, postea tamen nec suorum copias nec propria denegasse consilia; nam eum et coetui et foederibus interfuisse dicturus est.

**368.** legio campis instrvcta moratvr proprie; nam legiones peditum sunt, turmae vero equitum.

| **369**. tvrno regi in omnibus bonis ‘regis’ dicitur inventum: nam quasi |

| absurdum est, duobus positis, Turnum potius quam Latinum responsa |

| dare. |

**370.** tercentvm quia Romani equites primo trecenti fuerunt; de singulis enim curiis deni dabantur, quas triginta fuisse diximus (8.638).

| an *tercentum* ut (Il. 7.161) οἳ δ’ ἐννέα πάντες ἀνέσταν? |

scvtati omnes

| armati: a parte totum. |

non clipeati; nam clipei peditum sunt, scuta equitum.

volcente magistro proprie: nam magister equitum dicitur

| more Romano qui dictatori adiungi solet. |

| **371.** mvro[[s]]qve svbibant muro | mvro Troianorum.

| Troianorum. |

| et est locutio de Cicerone (Div. Caec. 46): *poterisne eius orationi* |

| *subire?* |

**372.** laevo flectentis limite respiciens situm regionis locutus est.

**373.** svblvstri noctis in vmbra sublustris nox est habens aliquid lucis: Horatius (C. 3.27,

31) *nocte sublustri nihil astra praeter vidit et undas.*

| **374**. inmemorem amentem, ut (2.244) instamus tamen inmemores; |

| vel incuriosum, vel incautum. |

RADIIS lunaribus

| intellegendum. |

**375.** havd temere particula haec modo ‘non sine causa’ significat, alias ‘fortuito’, alias ‘male’, alias ‘inprovide’,

| alias ‘passim’, ut (329) *temere inter lora iacentes*, alias ‘facile’: Plautus |

| (Bac.85) *rapidus fluvius est hic, non hac temere transiri potest*: |

quae pro loco

| accipiuntur et |

intelleguntur.

| [pro] adverbium sane qualitatis relatum est. |

**377.** nihil illi tendere contra hoc est, ‘nihil contra responderunt’: nam ‘tendo contra sermonem tuum’ est ‘respondeo tibi’, ‘tendo contra iter tuum’ est ‘occurro tibi’: ergo ‘nihil contra tendebant’, id est ‘nihil respondebant [econtra]’.

**379.** ad divortia

| viae in diversa tendentes, hoc est |

ad deverticula viae militaris: Terentius (Eu. 635) *ubi ad ipsum veni deverticulum.* deverticula autem sunt semitae transversae, quae sunt a latere viae militaris.

**380.** aditvm coronant melior est lectio ‘abitum’ quam ‘aditum’: cingunt enim silvam ne abeant, non ne adire possint.

**383.** dvcebat semita callis legitur et ‘lucebat’: quod si est, *rara* pro ‘raro’ accipiendum, ut sit ‘raro lucebat’, herbis scilicet in aliquibus locis intervenientibus: si ‘ducebat’, intellegimus inter calles pecorum raram fuisse semitam, hoc est hominum viam.

| et non ostendit quo ducebat; sed intellegamus ‘euntes’. |

**385.** evryalvm impedivnt ‘impedio te’ dicimus per accusativum, et casus mutari non potest nisi deseras verbum, ut dicas ‘impedimento mihi es’. sciendum sane multas conferri in Euryalum excusationes.

| regione viarvm regionem hic rectum iter dixit, ab eo quod regat |

| tramitem. |

**386.** nisvs abit bene meminit velocitatis, quam ei in quinto dedit, ut (318) *primus abit longeque ante omnia corpora Nisus emicat.*

INPRVDENS scilicet remanentis Euryali.

| aut inprudens se evasisse; alii inprudens ‘valde prudens’ accipiunt. |

**387.** albae de nomine vel porcae, vel civitatis, vel regis Albani, cui successit Procas.

**390.** infelix qva te regione reliqvi se infelicem dicit qui dolet, non illum propter quem dolet.

**391.** iter omne revolvens fallacis silvae

| quidam | Vrbanus

huc usque verba Nisi vult esse, alii poetae dant *rursus perplexum iter omne revolvens*

| *fallacis silvae*, ut Nisus usque *quave sequar* dixisse videatur. |

| **393**. observata id est observans. |

| silentibvs pro ‘ipse silens’; aut silentibus, <ut> (4.525) *cum tacet* |

| *omnis ager*. |

**394.** signa seqventvm militarem sonum dicit, qui varius est: nam interdum canit, ut insequantur eos qui fugiunt, interdum receptui.

**395.** nec longvm in medio tempvs inter auditum sonum et visum Euryalum.

| et est ellipsis. |

| **397**. fravde loci et noctis *fraude loci* difficultate loci; *noctis* pro |

| tenebris, et obscuritatem fraudem appellat; quidam ‘noctis subito |

| turbante tumultu’ legunt, ut sit *noctis tumultu* ‘nocturno’. tumultu |

| explorantium dicit. |

**398.** oppressvm rapit ‘quem iam manus omnis rapit’; nam male quidam ‘videt rapi’ accipiunt:

quod si admiseris, vacat ‘quem iam manus omnis’.

| **399**. qvid faciat mire adfectum suum poeta interposuit. |

| **400**. in hostes quidam ‘in enses’ legunt et melius hoc putant, quam |

| ‘in hostes’. |

| **401**. pvlchram mortem | pvlchram p<roperet> p<er> v<vlnera>

| | mortem

gloriosum enim est pro amico

| deficere. | perire.

et *pulchram* ex persona poetae dictum est.

| vel certe *pulchram* ad eum qui hoc putat. |

| properet mortem aut deest ‘adire’, aut deest ‘ad’, ut sit ‘ad mortem |

| properet’; aut certe antique *properet mortem*, ut Plautus (Inc. fr. 44) |

| *properate prandium*, Ennius (trag. 196) *festivum festinant diem*. |

| **402**. ocivs pro ‘ociter’. |

**404.** tv praesens n<ostro> s<vccvrre> l<abori> non dicit ‘quae praesens es’ sed ‘praesens succurre’, id est ‘ilico’, ‘statim’.

| et <est> consuetudinis eius, ut de vicino et proximo ducat oportunas |

| invocationes: (12.777) ‘*Faune, precor, misere*<*re*>’ *inquit*: et (3.34) |

| *nymphas venerabar agrestes Gradivumque patrem* <*Geticis qui* |

| *praesidet arvis*>. et in repetitione tu dea, tu praesens maior emphasis |

| videtur. |

**406.** si qva *qua* vacat et hic et in sequenti.

**408.** svspendive tholo tholus proprie est veluti scutum breve quod in medio tecto est, in quo trabes coeunt: ad quod dona suspendi consueverant.

| quae tam diu dona dici poterant quam diu non profana fierent, sicut in |

| libris sacrorum refertur. |

bene autem venatorem inducit numen invocare silvarum.

| alii tholum aedium sacrarum dicunt genus fabricae, <ut> Vestae et |

| Panthei est. alii tectum sine parietibus columnis subnixum. aedes |

| autem rotundas tribus dis dicunt fieri debere, Vestae, Dianae, vel |

| Herculi vel Mercurio. |

**409.** tvrbare globvm sana petitio: nam quia tot vincere inpossibile fuerat, petit ut saltem eos perturbet telorum beneficio.

rege tela per avras per noctem, in qua sine auxilio numinis recti iactus esse non possunt.

**410.** ferrvm conicit. hasta v<olans> de ferro ad hastam transiit.

**411.** conicit pro ‘coicit’: nam ‘conicit’ antiquum est.

**412.** adversi in tergvm svlmonis ibiqve frangitvr *tergum* pro ‘tergus’ dixit: Sallustius (H.4.30) *tergis vinciebant* pro ‘tergoribus’. ut intellegamus hastam in scutum venisse et illic esse conlisam (ut *frangitur* sit ‘conliditur’) fissoque scuti ligno etiam praecordia penetrasse. aliter non procedit; nam si hastam re vera fractam accipiamus, ratione caret quod dicit *fisso transit praecordia ligno.* alii re vera in tergum volunt esse percussum: quod falsum est; nam quo modo ante fissum lignum est et sic praecordia penetrata? sciendum tamen locum hunc unum esse de his quos

| supra (363) insolubiles dictum est. | diximus supra (363).

| **413**. ligno quidam humiliter dictum accipiunt. |

**416.** hoc acrior idem quod latuerat et quod ei primus prospere cesserat iactus.

**417.** telvm librabat ab avre gestus iaculantis exprimitur:

| duobus autem generibus manualia tela mittuntur; |

aut enim ab aure aut a latere tela iaciuntur.

**418.** per tempvs vtrvmqve congrue dicit telum per tempus utrumque transisse; ait enim (416) *diversi circumspiciunt,* hoc est, ‘huc et illuc ora circumferunt’, per quam oportunitatem potuit telum tempus utrumque transire. Asper tamen dicit (fr. 45) *PER TEMPVS VTRUMQVE hoc est ‘inter tempus utrumque’, ut econtra* (7.30) *‘hunc inter fluvio Tiberinus amoeno’, id est ‘per hunc’.*

quod si est, intellegamus eum in fronte esse vulneratum.

**419.** tepefacta cerebro alibi (701) *et fixo ferrum in pulmone tepescit.*

**422.** interea donec ille invenitur.

| calido mihi sangvine poenas Ennius in primo (Ann. 95) *nam mi* |

| *calido dabis sanguine poenas*. |

**423.** persolves amborvm aut occisorum, aut tuas et Nisi; nam duos eos fuisse novit: supra enim ait (376) *state viri.*

| **426**. amplivs ‘de cetero’, ‘posthac’; interdum et quantitatem significat, |

| ut Terentius (An. 31) *quod tibi mea ars efficere hoc possit amplius*. |

| tantvm potvit hoc quamvis ad animum Nisi pertineat, tamen |

| sympathiam etiam poeta ex sua persona fecit. |

**427.** me me subaudis ‘interficite’: et est interrupta elocutio dolore turbati.

**429.** nec potvit validior argumentatio ex inpossibilitate, ut (1.232) *quid Troes potuere?* item (1.529) *non ea vis animo, nec tanta s*<*uperbia*> *v*<*ictis*>*.*

**430.** tantvm infelicem nimivm d<ilexit> a<micvm> contra illud ‘cur ergo venit?’ dicit ‘tantum amicum dilexit, ut, cum nihil posset, tamen veniret’.

**433.** volvitvr evryalvs leto aut septimus est, aut dativus; sed si dativus fuerit, figuratum est, id est ‘in letum’, ut (5.451) *it clamor caelo.*

**435.** pvrpvrevs velvti cvm flos s<vccisvs> a<ratro> habetur ratio comparationis: videtur enim Euryalo Hyacinthum comparare, qui pulcherrimus fuit et post mortem conversus in florem est.

| **436**. langvescit moriens duplex similitudo et pulchritudinis et |

| gestus. |

lassove papavera collo demisere CAPVT Homeri est et comparatio et figura (Il. 8.306-8); nam et ille sic ait ut multorum unum diceret caput.

| **438**. solvmqve per omnes an per obstantes an protegentes? |

**439.** volcentem petit adpetit: petitiones enim proprie dicimus impetus gladiatorum, unde Cicero (Cat. 1.15) *quot ego tuas petitiones, ita coniectas ut vitari nullo modo possent, parva quadam declinatione et, ut aiunt, corpore e*<*ffugi*>*.*

| moratvr perseverat. |

**441.** protvrbant

| modo |

confodiunt, unde paulo post (445) *confossus.*

non setivs non segnius, quamquam vulneratus.

**442.** in ore condidit adverso archaismos est, ut supra (347) *pectore in adverso totum cui comminus ensem condidit.*

**445.** placidaqve ibi demvm m<orte> q<vievit> aut proprium est mortis epitheton: aut ex adfectu pereuntis dictum est, qui cum amico moriebatur.

| **446**. fortvnati ambo prosphonesis est. mire horum mortem non |

| luctu aut misericordia, sed felicitatis testimonio prosequitur. |

si qvid mea carmina possvnt verecunde.

**448.** domvs familia.

capitoli inmobile saxvm accolet in urbe Roma Iovis templum non fuit. quod cum iam devotum a Prisco Tarquinio vellet Superbus Tarquinius aedificare, coepit auguriis captare qui mons huic templo esset aptissimus. et cum in omnibus Tarpeius esset inventus, in quo erant multa diversorum numinum sacella, actum est ut exinde ad alia templa numina evocarentur sacrificiis, quo posset libere et sine piaculo templum Iovis exaedificare. cumque omnes di libenter migrassent, Terminus solus, hoc est limitum deus, discedere noluit, sed illic remansit. tunc de hoc ipso sacrificatum est, et deprehensum quod Terminus cum Iove remanens aeternum urbi imperium cum religione significaret; unde in Capitoli pronao pars tecti patet, quae lapidem ipsum Termini spectat; nam Termino non nisi sub divo sacrificabatur. hinc ergo nunc dixit *Capitoli inmobile saxum accolet,* quia Terminus non est revulsus de loco.

**450.** praeda rvtvli spoliisqve potiti non solum suis armis eos exuerunt, sed etiam illa praeda quae Rutulis fuerat ante detracta.

| **452**. nec minor in castris lvctvs decens repetitio. |

**454.** serranoqve nvmaqve decima antapodosis, quae fit quotiens commemorantur ea quae non sunt ante praedicta:

| neque <enim> Numam induxit occisum. |

**455.** tepidaqve recentem caede locvm hypallage est: ‘tepidum locum recenti caede’; unde multi legunt ‘tepidumque recenti caede locum’.

**456.** spvmantes sangvine rivos spumas tunc habet sanguis cum effunditur, nam postea conquiescit; unde bene dixit *spumantes rivos,* quia praemisit *seminecesque viros.*

| **459**. et iam prima novo <spargebat lvmine terras> Lucretianum |

| est (2.144). et bene descripturus caedes et bella morose diem oriri facit. |

**461.** iam rebvs lvce retectis supra (6.272) *et rebus nox abstulit atra colorem.*

**463.** cogit qvisqve svos scilicet comites; nam plenum est *aeratasque acies.*

**464.** acvvnt rvmoribvs iras quia duo ausi sunt per eorum castra transire.

**467.** evryali et NISI volunt nonnulli clamorem esse militum; sed melius hoc a poeta dictum accipimus (nam Rutuli eorum non noverant nomina), ut sit ‘quin etiam capita Euryali et Nisi praefigunt in arrectis hastis et cum magno clamore comitantur’.

| **468**. mvrorvm in parte sinistra aliud agens situm castrorum |

| ostendit praeterea et prooeconomia est, quia postea castris per fluvium |

| Turnus evadit. |

**469.** cingitvr amni ‘amne’ debuit dicere: numquam enim bene in ‘i’ exeunt nisi quae communis sunt generis, ut ‘docilis’ ‘agilis’; sed ideo ausus est ita ponere ablativum quia, ut supra (124) diximus, apud maiores ‘hic’ et ‘haec amnis’ dicebatur.

**470.** tenent fossas tuentur, defendunt.

**472.** nota nimis miseris hoc plus commovebantur quia etiam abscisi vultus necdum agnitionis amiserant notas.

| **473**. pennata quidam volunt ideo hic Famam pennatam a poeta |

| inductam quia tumultum et res adversas nuntiet, ut illud tangere |

| videretur quod qui bellum nuntiaret pennatas litteras diceretur adferre. |

| **475**. svbitvs miserae potest pro ‘subitus miserae’, vel pro ‘subito |

| miserae’; ergo et genetivus potest esse. |

**476.** excvssi manibvs radii bene *excussi,* quasi nescienti: <melius> quam si diceret ‘proiecti’.

**477.** femineo vlvlatv inpatienti, ut (11.782) *femineo praedae et spoliorum ardebat amore.*

**479.** prima petit ideo *prima* quia solent in extrema necessitate etiam mulieres muros ascendere, ut (11.891) *ipsae de muris matres.*

non illa virvm non illa pericili unum pudoris est, aliud salutis.

| **480**. telorvmqve memor hanc inpatientiam matris Euryali illo loco |

| poeta praemisit cum eam Euryalus nec profectionem suam ad |

| requirendum Aenean scire significat et tantopere commendat Ascanio: |

| nam et Nisus propter illam dicit nolle Euryalum sibi comitem iungere |

| quod sciret, si quid quid ei accidisset, intolerabiliter eam laturam. |

**481.** hvnc talem. et est conquestio matris Euryali plena artis rhetoricae: nam paene omnes partes habet de misericordia commovenda a Cicerone in rhetoricis positas.

| ergo *hunc te aspicio* | hvnc te aspicio

a qualitate caedis.

**482.** sera meae reqvies Euander (8.581) *mea sera et sola voluptas.*

| et *requies* hic pro solacio. |

potvisti linqvere solam ab intercepto solacio.

**483.** crvdelis qui potuisti linquere, cum pius esses.

| svb tanta pericvla *sub* pro ‘in’, ut (1.453) *namque sub ingenti* |

| *lustrat dum singula templo*. |

**484.** adfari extremis Anchises (2.644) *sic o sic positum adfati discedite corpus,* Terentius (Ph.

549) *quin igitur, dum licet, loquimini mecum, Antipho?*

| matri melius *matri* quam si dixisset ‘mihi’. |

| **485**. latinis id est Latinorum. |

**486.** nec te tva fvnera mater id est ‘funerea’: nam apud maiores funeras dicebant eas ad quas funus pertinet, ut sororem, matrem: nam praeficae, ut et supra (6.216) diximus, sunt planctus principes, non doloris. funeras autem dicebant quasi funereas, ad quas pertinet funus.

| vel derivavit veteres secutus, ut funeram pro funesta diceret, ut homo |

| scelerus sicuti scelestus vel scelerosus dicebatur: Plautus in Pseudulo |

| (817) *ter*i*tur sinapis scelera*, in eadem (1054) *nunc iube venire* |

| *Pseudulum, scelerum caput*, id est scelestum. |

| **487**. avt vvlnera lavi Romana consuetudo fuit ut mortui |

| lavarentur, ideoque hos qui hoc officium inplebant pollinctores |

| appellatos dicunt,qui mortuis os polline oblinebant, ne livor |

| appareret extincti. |

| **488**. festina pro ‘festinans’, nomen pro participio: vel a verbo |

| derivatum, ut ab eo quod est ‘festino’ ‘festinus’ dicatur, ut hic *festina* |

| quomodo superius *funera*: Sallustius in secundo (H. Inc. 2) *cohortes* |

| *festinas conposuerat*: ut ipse ab eo quod ‘propero’ (12.85) *circumstant* |

| *properi aurigae*, ut sit nominativus ‘hic properus’. et bene *festina*. nam |

| ait superius (476) *excussi manibus radii revolutaque pensa*. |

| **490**. qvo seqvar id est inquiram. |

**491.** fvnvs lacervm dilaniatum cadaver: nam ‘funus’ pro ‘cadaver’ posuit.

| ergo ex posteriore intellegitur prius. |

| hoc mihi de te hoc caput intuens ait. |

**493.** si qva est pietas si qua pietas in occidendo est, in me probetur.

**494.** me prim<am> a<bsvmite> f<erro> unusquisque enim in propriae salutis desperatione credit universa etiam posse consumi, unde est quod modo dixit *me primam*:

| quasi mortuo Euryalo omnes Troiani perituri essent. |

**496.** invisvm hoc detrvde capvt s<vb> t<artara> t<elo> invisum quidem est hoc et odiosum

| caput. ergo deest ‘tibi’. et si *invisum,* quomodo | caput, verum

| *miserere?* uerum |

misericordiae genus est si me etiam iratus interimas.

**497.** qvando aliter neqveo cr<vdelem> a<brvmpere> vitam hinc traxit illum colorem Iuvenalis (10.255) *quod facinus dignum tam longo admiserit aevo?*

**499.** torpent infractae antea infractae, nunc tamen torpent, ut (12.1) *Turnus ut infractos adverso Marte Latinos.*

| naturaliter enim homines dolore ac miseratione franguntur. |

| **500**. idaevs et actor ex nominibus personarum et fidem et |

| dignitatem rei addidit. |

**501.** lacrimantis ivli puero dat lacrimas, cui potest sine pudore; viris fortibus tantum dolorem.

**502.** svb tecta reponvnt honorifice. quod autem dicit *corripiunt,* non iniuriae est, sed celeritatis, id est raptim tollunt.

**503.** at tvba terribilem sonitvm hemistichium Ennii: nam sequentia iste mutavit. ille enim ad exprimendum tubae sonum ait (Ann. 451) *taratantara dixit.* et multa huius modi Vergilius, cum aspera invenerit, mutat. bene tamen hic electis verbis imitatur sonum tubarum.

**504.** increpvit et insonuit et segnitiam increpavit.

**505.** volsci non mirum quia dicit Volscos, cum et Camilla de Volscis sit, ut (7.803) *Volsca de gente Camilla*: namque pars aliqua Tusciae dat Turno auxilia, cum Tuscos dixerimus (7.715) specialiter Aeneae favere. item econtra pars Venetiae auxilium praestat Aeneae, quam Turni fuisse superius diximus.

testvdine testudo est scutorum conexio, curvata

| in [testudinis] modum | in testudinis modum

| et similitudinem testudinis, cum a militibus aliqua civitas obsidetur, et |

| fit ut murus eius subruatur. |

namque in armorum generibus milites sumunt ab animalibus nomina, ut ‘aries’: Sallustius (H. 3.36) *in modum erici militaris.*

| inventor autem testudinis Artemon Clazomenius fertur, idemque |

| arietis repertor dicitur. scuta aerea gestare Curetes primi invenerunt. |

| galea Thracicum tegmen est. thoraces Thorax quidam rex dicitur |

| invenisse. Lycaon Arcas gladium longiore lamina produxisse narratur. |

| Peleus primus machaeram dicitur invenisse. harpen, id est curvum |

| gladium in modum falcis, a Perseo inventam multi dixerunt. |

**506.** fossas inplere parant vertit ordinem: nam ante est ut inpleatur fossa, tollantur valli, et sic testudine accedatur ad murum. quamquam possumus intellegere etiam ad fossas eos facta venisse testudine.

| proprie tamen ‘fossas inplere’, ‘vallum vellere’: sic enim et historici. |

**509.** effvndere contra proprie; tela enim non iaciuntur in subiectos, sed funduntur. et dicendo ‘omne genus telorum’ ostendit telum vocari omne quod iacitur.

**511.** adsveti longo MVROS D<EFENDERE> B<ELLO> docet usum in rebus omnibus plurimum posse.

**512.** infesto volvebant pondere

| hoc est |

infesti ponderis.

| svbter densa testvdine hoc est sub testudine. |

**515.** nec iam svfficivnt diu iam non sustinent.

| **516**. rvvntqve hic ruunt pro deiciunt. |

**517.** armorvmqve resolvit tegmina hic ostendit armorum conexionem esse testudinem.

resolvit tegmina Lucanus de testudine (3.484) *at postquam virtus incerta virorum perpetuam rupit defesso milite cratem singula continuis cesserunt ictibus arma.*

**521.** etrvscam pinvm ipse Etruscus.

| *quassabat* autem et *infert* mutatio temporum, ut (1.471) *Tydides* |

| *multa vastabat caede cruentus ardentesque avertit equos in castra*. |

**525.** vos o calliope precor syllepsis per numeros; erat enim rectum ‘vos musae, aut te, Calliope’.

aspirate favete, ut (2.385) *aspirat primo Fortuna labori.*

**528.** oras evolvite belli

| hoc est ingentis belli |

narrate non tantum initia, sed etiam extrema bellorum: nam orae sunt extremitates.

| est autem Ennianum (Ann. 164) *qui potis ingentis oras evolvere belli*. |

**530.** tvrris erat turris huius modi esse ad munitionem civitatum et in secundo legimus; sed hae plerumque mobiles sunt, plerumque fixae:

| mobiles, ut in duodecimo (675) *subdideratque* | fixae, ut in secundo (445) *turres ac tecta*

| *rotas,* fixae, ut in secundo (445) *turres ac tecta* | *domorum,* mobiles, ut in duodecimo (675)

| *domorum.* [mobiles ut XII meminit *subdiderat* | meminit *subdideratque rotas pontesque*

| *quae rotas ponteque intraverat altas.*] | *instraverat altos.*

| pontibvs pro tabulatis. |

**531.** oportvna loco

| pro ‘oportuno’, |

scilicet circa portas.

**532.** opvm vi potest et hypallage esse, ut sit ‘ope virium’.

| **533**. certabant zeugma: potest et ad Latinos et ad Troianos referri. |

**534.** cavas patulas.

densi tela pro ‘tela densa’.

**536.** flammam adfixit adfectate: debuit enim dicere, adfixit aut facem aut malleolum, non

flammam.

qvae plvrima vento gliscens et magna facta per ventum.

**537.** haesit adesis non iam adesis, sed quos exedit adhaerendo,

| id est ‘haesit et adedit’ vel ‘adesos reddidit’. |

**538.** malorvm velle fvgam honestissima elocutio.

**540.** peste incendio, ut (5.683) *et toto descendit corpore pestis.*

**544.** vnvs subaudis ‘et alter’: nam non procedit ‘unus Helenor et Lycus elapsi’.

elapsi scilicet non mortem, sed turris ruinam.

**546.** maeonio regi aut proprium patris nomen est, aut cognominem eum filio intellegamus, quia, ut supra (362) diximus, cum filii vel patris nomen praemittitur et aliud tacetur, cognomines eos esse intellegimus.

fvrtim svstvlerat ex stupro educaverat: hinc est (G.4.346) *et dulcia furta.*

**547.** vetitisqve ad troiam miserat armis secundum

| quosdam ‘vetitis fato’, quia stare Troia diutius | Donatum (Verg. 97) ‘vetitis fato’;

| vetabatur; |

sed melius lege militari intellegimus, quia servi a militia prohibebantur: unde in Deiotariana (8.24) purgat hoc Cicero, cum fuisset obiectum inter equites quos Deiotarus miserat Caesari, unum servum fuisse. Vergilium autem novimus trahere aliqua de historia. servos sane numquam militasse constat nisi servitute deposita, excepto Hannibalis tempore, cum post Cannense proelium in tanta necessitate fuit urbs Roma ut ne liberandorum quidem servorum daretur facultas.

**548.** ense nvdo id est ‘stricto’.

| *ense levis* ‘<levis> armaturae’ [est]; *nudo* autem ‘stricto’ vel ‘sine |

| vagina’. |

parmaqve inglorivs alba quasi tiro, ut diximus supra (7.796),

| quia picta arma iam probati in bellis habebant. |

| **551**. vt fera quidam pardum significari volunt. |

**556.** longe melior lycvs ergo et Helenor bonus.

inter ‘per’, ut (7.30) *hunc inter fluvio Tiberinus amoeno.*

**558.** prendere saxa manv quia tunc alti non erant muri, sed ad impetum tantum repellendum, ut etiam Sallustius ostendit (H. 1.126), ubi Sertorium umeris sublatum per muros ascendisse commemorat.

**559.** cvrsv teloqve secvtvs nimiam eius ostendit celeritatem, qui potuit telum missum consequi: nam hoc dicit, cum praemisso telo ad hostem venit: Statius (Th.6.568) *et emissum cursu conprendere telum.*

**562.** revellit in verbo ‘vello’ facit, in participio ‘vulsus’.

**563.** qvalis vbi avt leporem pro ‘qualiter’.

**564.** pedibvs iovis armiger vncis quia dicitur aquila in bello Gigantum Iovi arma ministrasse. quod tamen fingitur: nam, ut supra (8.319) diximus, Iuppiter et Saturnus reges fuerunt. sed Iuppiter dum cum patre Saturno haberet de agris contentionem, ortum bellum est. ad quod egrediens Iuppiter aquilae vidit augurium. cuius cum vicisset auspicio, fictum est quod ei pugnanti tela ministraret: unde etiam a felici augurio natum est ut

| aquila militaria signa comitetur. | aquilae militum signa comitentur.

**565.** qvaesitvm qui requiritur: nam praesens a passivo non habet. et est prothysteron: nam post raptum requiritur;

| vel quaesitum requirendum, ποθητόν. |

| mvltis balatibvs id est cum multis balatibus. |

**566.** martivs lvpvs aut cruentus, aut Marti dedicatus.

**567.** aggere conplent

| cuiuslibet rei cumulatio, | agger est cuiuslibet rei coacervatio,

unde fossae aut valles possunt repleri.

| subaudiendum tamen ‘alii’. |

**569.** ingenti fragmine montis supra dicit saxi. exaggeratio est.

**570.** lvcetivm solum hoc nomen est quod dictum a Vergilio in nullo alio reperitur auctore. sane lingua Osca Lucetius est Iuppiter, dictus a luce, quam praestare hominibus dicitur. ipse est nostra lingua Diespiter, id est

| dies pater: | diei pater:

Horatius (C. 1.34.5) *namque Diespiter plerumque per purum.*

| **572**. hic iacvlo bonvs nescias de quo dixerit. |

**573.** caenea tvrnvs tvrnvs ityn ut ait Lucilius (1133 M), bonum schema est quotiens sensus variatur in iteratione verborum,

| et in fine positus sequentis sit exordium, qui appellatur climax. |

**575.** pro tvrribvs aut pro defensione turrium: aut sic magni ut turres putares.

**576.** hasta themillae Themillas Themillae, ut Aeneas Aeneae.

*levis* autem *hasta* pro ‘leviter veniens’: unde et *strinxerat* dixit, id est ‘paululum vulneraverat’, ut (10.478) *tandem etiam magno strinxit de corpore Turni.*

**577.** demens qui scutum quo se tuebatur abiecit.

**578.** alis pennis.

**579.** laevo adfixa est lateri manvs ostendit vulneris locum, quem ante suppresserat. sic in quarto (689) *infixum stridit sub pectore vulnus.*

**580.** spiramenta animae definitio pulmonum.

**582.** pictvs acv chlamydem hoc est, habens chlamydem Phrygiam, ut (3.484) *et Phrygiam*

*Ascanio chlamydem.*

| et est figura pictus chlamydem. |

ferrvgine clarvs hibera ferrugo coloris genus est, qui vicinus est purpurae subnigrae.

*Hibera* autem modo non Hispana, sed Pontica: nam Hiberia pars Ponti est

| inter Persidem et Armeniam, ubi optime colores diversi tinguntur, |

ut ostendit Horatius dicens (Epod. 5.21) *herbasque quas Iolcos atque Hiberia mittit, venenorum ferax.*

**583.** genitor qvem miserat arcens ordo est ‘stabat Arcentis filius Arcens in armis egregiis’:

nam non congruit ut, huius filii praetermisso nomine, bis fiat patris commemoratio.

**584.** symaethia circvm flvmina Symaethos fluvius est Siciliae,

| a rege Symaetho dictus, |

haud longe ab urbe Catinensi, circa quem sunt Palici di, quorum talis est fabula: Aetnam nympham,

| vel, ut quidam volunt, Thaliam, |

Iuppiter cum vitiasset et fecisset gravidam, timens Iunonem, secundum alios ipsam puellam, terrae commendavit, et illic enixa est: secundum alios partum eius. postea cum de terra erupissent duo pueri, Palici dicti sunt, quasi iterum venientes: nam πάλιν ἵκειν est iterum venire. hi primo humanis hostiis placabantur, postea quibusdam sacris mitigati sunt et eorum inmutata sacrificia. ideo ergo *placabilis ara* quia mitigata sunt eorum numina.

| Palicos nauticos deos Varro appellat (ARD Ap. ad XVe). alii dicunt |

| hunc Palicum Iovem propter Iunonis iracundiam in aquilam |

| commutasse. alii Vulcani et Aetnae filium tradunt. sed incertum ex |

| qua recondita historia Arcentem istum induxerit: neque enim sine |

| ratione vel lucus Martis adpositus est. et quid homo Siculus in hoc |

| bello facit, quem nusquam supra cum cum Aenea dicit ad |

| Italiam pervenisse? |

**588.** liqvefacto tempora plvmbo diffidit plumbum enim iactum nimio rotatu et aeris calore dissolvitur: Statius (Th.10.533) *et arsuras caeli per inania glandes.*

**589.** porrectvm extendit harena intellegimus eum cecidisse trans murum. dicendo autem *multa* ostendit corporis proceritatem.

| **590**. tvm primvm bello hoc loco puerum ideo poeta fecit armari |

| quia legit in historia pueros de bellis gloriam reportasse: filium Marci |

| Drusi annorum sedecim; Crispini filium Crispinum in Corsica, cum |

| fugeret exercitus Spurii Carvilii consulis, bellum restituisse; apud |

| Soram bello Italico ab Herennio puerum in aciem eductum, a quo |

| hostem occisum spoliatumque; Lucii Tarquinii filium, quem ob |

| hoc pater aurea bulla praetextaque donavit. |

**593.** minorem germanam quia maior nympha fuerat, Iovis voluntate.

**595.** digna atqve indigna relatv *indigna,* id est turpia et obscena,

| ut dici solet ‘fanda et nefanda’. |

**596.** novo regno aut nova regii generis adfinitate, aut quia etiam ipsi per regis filiam portio debebatur imperii;

| aut partem regni a Turno acceperat. |

**597.** ingentem sese clamore ferebat non erat ingens, sed se esse clamitabat ingentem.

**598.** itervm denuo: nam iam tertio obsidentur, et ‘iterum’ non nisi de duobus dicimus.

**599.** bis capti phryges semel ab Hercule, post a Graecis.

| alii tradunt semel a Graecis et nunc a Latinis: hoc est, magis aptum |

| esse Numani personae ut se vicisse existimet, qui tam iactans et |

| petulans inducatur. |

morti praetendere mvros emphasis est; *morti* enim pro ‘bello’ posuit: sic supra (143) *leti discrimina parva*;

| cum potuerit ‘hosti’ dicere: scilicet ut nihil Troianis reli<quum sit> |

| quam perire. |

**600.** nostra convbia aut quasi Turni cognatus loquitur: aut invidiose retorquet

| *nostra conubia*, |

et vult causam omnium esse communem.

| **601**. italiam ad Italiam. |

**602.** non hic atridae exaggeratio vituperationis: nam non tantum se Troianis, sed etiam eorum victoribus praefert.

| potest et Atridae intellegi quorum coniuges aut deserunt maritos aut |

| interimunt revertentes. |

fandi fictor vlixes aut fallax, aut λογοδαίδαλος, id est qui dolum celat sermonis ornatu.

**603.** dvrvm a stirpe genvs Italiae disciplina et vita laudatur: quam et Cato in Originibus (FRHist T 11e) et Varro in Gente Populi Romani (HRR F 20) commemorat.

**604.** gelv dvramvs et vndis undis gelidis: et est ἓν διὰ δυοῖν, ut (3.467) *hamis auroque trilicem*: nam nemo quod plus est prius dicit; si enim duo essent, ante aquam diceret, sic gelu.

**605.** venatv pro ‘venatui’, ut ‘curru’ pro ‘currui’:

| ablativus dubius, vel pro dativo. |

| pveri bene venationem pueris dedit, rem rusticam iam iuvenibus. |

silvasqve fatigant ipsi fatigantur in silvis; aut pro feris silvas posuit, in quibus sunt ferae.

**606.** flectere lvdvs eqvos aliorum labor nostrae pueritiae ludus est.

| *flectere* autem verbo antiquo usus est; nam equites apud veteres |

| flexuntae vocabantur, sicut ait Varro Rerum Humanarum (22.3). |

| sane poeta meminit sui: nam ait superius (7.162) *ante urbem pueri et* |

| *primaevo flore iuventus exercentur equis*. |

**607.** at patiens opervm parvoqve adsveta ivventvs hoc et in Georgicis (2.472) laudat: nam magnae virtutis est in nimio labore parvis esse contentum.

**608.** terram domat bene bellico usus est verbo. et ne a re militari discederet, non dixit ‘terras colimus’, sed ‘domamus’, ac si diceret, cum hostes desunt, terras ferro domamus.

| qvatit oppida bello oppidum quidam a vico castelloque |

| magnitudine secernunt; alii locum muro fossave aliave qua munitione |

| conclusum; alii locum aedificiis constititum, ubi fanum comitium |

| forum et murus sit; alii oppidum dici ab oppositione murorum, vel |

| quod hominibus locus esset oppletus, vel quod opes illo munitionis |

| gratia congestae sunt. |

**609.** ivvencvm terga fatigamvs hasta agriculturam sine officio belli non gerimus. est autem cacosyntheton et homoeoteleuton;

| ut sit ita ‘versa hasta iuvencorum terga fatigamus’, id est caedendo |

| urgemus. |

| **610.** tarda senectvs in aliis *sera senectus.* | sera senectvs in aliis *tarda senectus.*

**611.** debilitat vires animi bene *animi,* quia non est ausus corporis dicere: nec enim potest fieri ut quamvis robustus senex vires habeat prioris aetatis et suae comparetur adulescentiae. nunc ergo licet dicat fortes esse etiam senes, bona tamen usus est temperatione, ut diceret nihil animorum vigori derogare temporis vetustatem.

| **612**. canitiem galea premimvs id est semper militamus. |

**614.** vobis picta croco vituperatio Troianorum, in qua utitur argumentis quae in rhetoricis commemorat Cicero (Inv. 1.34, 2.177), a gente,

| habitu, et gestu. | ab habitu, a gestu, ab animo.

| et sunt molliores versus, apti ad carpendam mollitiem. sane vestes acu |

| pictas coloribus Phryges primi invenerunt: nam ideo et artifices talium |

| vestium phrygiones appellati sunt. |

fvlgenti mvrice purpura. hanc autem vitio et dedecori apud maiores fuisse constat: Iuvenalis (14.187) *peregrina ignotaque nobis ad scelus atque nefas quaecumque est, purpura ducit.*

**615.** desidiae cordi vobis sunt.

| et est ab animo argumentum. |

choreis servavit hoc loco naturam syllabae, quam in sexto (644) metri causa corripuit, ut *pars pedibus plaudunt choreas et carmina dicunt.*

**616.** et tvnicae manicas tunicae vestrae habent manicas, quod etiam Cicero vituperat, dicens (Cat. 2.22) *manicatis et talaribus tunicis*: nam colobiis utebantur antiqui.

| sane *habent* bis audiendum. |

et habent redimicvla mitrae illud dicturus fuerat, ‘habetis in pilleis redimicula’. quod convertit in vituperationem maiorem, dicens ‘religatas habetis mitras’. nam pillea virorum sunt, mitrae feminarum, quas calauticas dicunt. mitra autem proprie Lydorum fuit, ut (4.216) *Maeonia mentum mitra*: quem habitum imitati sunt Troiani.

| alii mitras meretricum esse voluerunt, quod hic [est] tamquam |

| effeminatis obicitur. |

**617.** o vere phrygiae ipsos vituperaverat Phrygas (599), nunc ad maiorem iniuriam Phrygias, non Phrygas dicit.

alta dindyma montes matris deum.

| *ite* autem *per alta* sic dixit, quasi currite per Dindyma et ducite choros |

| per Dindyma. nec sufficit Numano loqui iniuriam Troianorum, nisi |

| etiam sacris numinum contumeliam faciat. sed hoc iam quasi |

| moriturus loquitur: hoc est enim (595) d*igna atque indigna relatu* |

| *vociferans*, ut *digna* sint quae de suorum virtute dixit, *indigna* quae |

| impia et in deos ausus est. |

**618.** biforem dat tibia cantvm bisonum, inparem. et servavit eis tibiarum suarum,

| id est Phrygiarum, |

naturam. nam tibiae aut Serranae dicuntur, quae sunt pares et aequales habent cavernas, aut Phrygiae, quae et inpares sunt et inaequales habent cavernas. ergo *biforem* dissonum, dissimilem; non enim sunt pari modulatione conpositae: ut enim ait Varro (fr. 84b G-S) *tibia Phrygia dextra unum foramen habet, sinistra duo, quorum unum acutum sonum habet, alterum gravem.*

| **619.** berecyntia a monte Berecynto dicta. | bvxvsqve vocat berecyntia a monte

| | Berecynto.

dicitur autem et ‘haec buxus’ et ‘hoc buxum’, ut (G.2449) *et torno rasile buxum*: unde superfluo quidam arborem generis feminini esse volunt, <lignum generis neutri, cum> hoc loco etiam de ligno generis feminini habeamus exemplum.

**620.** et cedite ferro aut ferrum relinquite, et est iteratio, aut ‘caedite ferro’, id est cum viri non sitis, abscidite partem virorum.

**621.** iactantem de suorum gloria.

dira canentem ad iniuriam Troianorum.

| **622**. nervo<qve> eqvino quia in arcubus nervi equini solent esse: |

| Accius Philocteta (fr. 9) *tendens nervo equino concita tela*. |

**624.** ante iovem svpplex p<er> v<ota> p<recatvs> atqui Apollinem debuit invocare iaculaturus sagittas; sed dicimus ideo Iovem invocatum quia omne initium

| et incrementum |

Iovi debetur, ut (E. 3.60) *ab Iove principium musae.* unde nunc Ascanius non quid faciat cogitat, sed quid primum: inde invocat Iovem.

**625.** ivppiter omnipotens hoc epitheton interdum ad gloriam numinis ponitur, interdum ad causam dicentis. namque hoc loco dicendo *omnipotens* ostendit eum etiam his qui per se minus valent praestare posse virtutem.

| **626**. ipse tibi bene ipse, quia adhuc pro Ascanio pater solebat |

| sacrificare. nam ideo et sollemnia ait quae fieri solerent, ut se |

| ostenderet, si victoria et pax esset secuta, etiam illius officii capacem |

| esse. |

feram sollemnia dona ‘feram’ de iuvenco non dicimus, sed ‘adducam’. intellegimus ergo alia dona eum ferre promisisse. singulis enim numinibus certa sunt dona quae offeruntur: unde est (5.54) *strueremque suis altaria donis,* id est congruis.

**627.** statvam ante aras aptam se daturum victimam ostendit: alibi (G.2395) *et ductus cornu stabit sacer hircus ad aram.* quotiens enim victima reluctabatur, ostendebat se inprobari: Lucanus (7.165) *discussa fugit ab ara taurus. iuvencum* autem secundum Romanas caerimonias dixit: nam Iovi de tauro non immolabatur, ut etiam in tertio (21) diximus, nisi cum triumphi nomine suovetaurilia fiebant: quod tamen ideo admissum est quia non tantum Iovi, sed et aliis dis qui bello praesunt, sacrificabatur.

avrata fronte ita enim victimae ornari consueverant.

**628.** candentem candidum: Iuvenalis (10.65) *duc in Capitolia magnum cretatumque bovem.* capvt cvm matre ferentem aequalem matri, nondum patri: Iuvenalis (12.8) *quem iam pudet ubera matris ducere, qui vexat nascenti robora cornu.*

**630.** de parte serena ut non causae sit, sed augurii,

| et auspicii vis ostenderetur: solent enim tonitrua per tempestatem |

| inferri. |

**631.** intonvit laevvm prosperum: ut enim supra (2.54) diximus, quae sinistra nobis videntur intuentibus caelum, illic dextra sunt: non quod sinistra bona sunt, sed quod dextra caeli nobis sinistra sunt.

sonat vna fatifer arcvs simul atque cognovit augurium.

**632.** et fvgit melius ‘effugit’ legitur.

| et figura est ‘horrendum effugit’. |

**633.** perqve capvt remvli venit figmenta haec vulnerum plerumque non sine ratione ponunt poetae; nam modo hunc ideo in capite dicit esse percussum quia eum supra vaniloquum introduxerat et superbum. quod vitio capitis evenit: Horatius (C. 1.18.15) *attollens vacuum plus nimio gloria verticem.* sic Homerus (Il. 2.265) Thersiten a tergo vulneratum dicit usque ad praecordia (nam ait µετάφρενα) quia eum stultum induxerat. item de Achille dicit (Il. 1.58 et alibi) πόδας ὠκὺς Ἀχιλλεύς, quem legimus in talo esse vulneratum.

| vel ideo ‘per caput et cava tempora’, ut divinitus misso telo nulla pars |

| alia corporis sed caput vulneraretur, scilicet ut hominis, qui infanda et |

| impia de religionibus dixerat, sacrilegium capite expiaretur. |

**634.** virtvtem inlvde ‘inludo tibi’ et ‘insulto tibi’ dicimus: nam ‘inludo te’ figuratum est, ut hoc loco, item ‘insulto te’: Sallustius (H. 2.23) *multos a pueritia bonos insultaverat.*

| **635**. haec rvtvlis pro ‘talia’: vitavit pronomen. |

**636.** hoc tantvm ascanivs et dixit et fecit.

**637.** animosqve ad sidera tollvnt aut suos, aut Ascanii, per favorem.

| **639**. acies vrbemqve syllepsis. |

**640.** nvbe sedens sicut solent numina: Iuno (12.810) *nec tu me aeria solam nunc sede videres digna indigna pati.*

| victorem bene ei qui unum occiderat addidit dignitatem. |

| adfatvr ivlvm non ita ut Iulus audiret. |

**641.** macte ‘magis aucte’, ‘adfecte gloria’. et est sermo tractus a sacris. quotiens enim aut tus aut vinum super victimam fundebatur, dicebant ‘mactus est taurus vino vel ture’, hoc est, cumulata est hostia et magis aucta.

| *macte* ergo pro ‘mactus esto’, vocativum pro nominativo posuit, ut |

| Persius (3.28) *stemmate quod Tusco ramum millesime ducis* |

| *censoremve tuum vel quod trabeate salutas* pro ‘millesimus’ et |

| ‘trabeatus’, et Vergilius (3.382) *vicinosque ignare paras i*<*nvadere*> |

| *p*<*ortus*> pro ‘ignarus’, et alibi (7.685) *quos Amasene pater* pro |

| ‘Amasenus’: sic ergo et macte pro ‘mactus’.quod autem ‘esto’ non |

| addidit, ab antiquitate descivit; nam veteres ‘macte esto’ dicebant. sed |

| hoc secutus suam consuetudinem fecit: nam et alibi (7.11) *dives* |

| *inaccessos ubi S*<*olis*> *f*<*ilia*> *l*<*ucos*>, et iterum (4.263)*dives quae* |

| *munera Dido*, praetermisit cuius rei dives, cum veteres ‘dives illius rei’ |

| dicerent, quod ipse alibi (G.2468) *dives opum variarum* et (9.26) *dives* |

| *pictai vestis et auri*. et item cum veteres natalem diem vel locum vel |

| tempus dicerent, ut Horatius (C. 1.21.10) *natalemque*, *mares, Delon* |

| *Apollinis* et Plautus in Pseudolo (179) *natalem hunc mihi diem scitis* |

| *esse*, Vergilius his omissis dixit (E. 3.76) *Phyllida mitte mihi*, *meus est* |

| *natalis, Iolla*. ergo et hic ita subtraxit; nam integrum est ‘macte esto |

| nova virtute puer’. ‘mactus’ autem apud veteres etiam ‘mactatus’ |

| dicebatur, ut Ennius (Ann. 299) *Livius inde redit magno mactatus* |

| *triumpho*. et Lucilius libro quinto (225 M) *macte, inquam, virtute* |

| *simulque his versibus* *esto*, et in pontificalibus sacrificantes dicebant |

| deo *macte hoc vino* *inferio esto*. |

nova virtvte aut magna

| et mira, |

ut (E. 3.86) *Pollio et ipse facit nova carmina*; aut re vera nova,

| id est rudi, |

quantum ad bellum.

**642.** dis genite propter Venerem.

genitvre deos propter Iulium Caesarem et Augustum.

ivre merito.

**643.** gente svb assaraci sub gente Romana: Assaracus enim pater est Capyos, avus Anchisae.

fato ventvra magna. haec enim bella sunt gravia

quae fatali ratione contingunt, ut Troiana et Thebana.

| resident sedabuntur, ut tempestatem residere dicimus. |

**644.** nec te troia capit

| vel maior es quam patria, vel |

maior es meritis quam civitas in qua nunc es: Lucanus de Caesare (1.175) *plus patria potuisse sua.*

**645.** spirantes vitales, quibus spiramus et vivimus.

**646.** petit notandum *petit* sine insidiis dictum.

| **647**. antiqvvm in bvten hic Butes semel hic nominatur, ut in quinto |

| (704) Nautes. |

**648.** fidvsqve ad limina cvstos aedituus fuit: quod, ut supra (1.726) diximus, in ingenti honore apud maiores fuit. illic enim et epulabantur et deos colebant; census etiam omnis illic servabatur: quod et Plautus docet in Asinaria, in qua inducit Sauriam, servum atriensem, in tota familia plurimum posse.

| *ad limina* sane figuratum. |

**651.** saeva sonoribvs arma strepitu terribilia.

| et utrum saeva arma quae habent sonorem, ut (359) *aurea bullis* |

| *cingula*, an etiam sonoribus saeva? |

**652.** ardentem desiderio dimicandi: unde (637) *animosque ad sidera tollunt* melius Ascanii intellegimus, sicut Statius de Menoeceo (Th.10.685) *et laudibus inplet honestis.*

**653.** aenide patronymicon hoc non venit ab eo quod est ‘hic Aeneas’: nam ‘hic Aeneades’ et ‘o Aeneade’ faceret.

**654.** primam hanc tibi magnvs apollo dicendo *primam hanc* pollicetur et aliam. concedere autem se ideo dixit quia sagittarum deus est: et licet eum Iuppiter iuverit, Apollo tamen sibi suum officium vindicat, quod dicit se concessisse quia non prohibuit. ea enim quae ab aliis numinibus poscimus tunc inplentur si non adversentur numina quorum propria sunt quae poscimus: unde et in quarto (125) Iuno ait *adero et, tua si mihi certa voluntas,* hoc est, ‘quod in me est, iungam eos; restat ut et tu tuum inpleri velis officium’.

**655.** paribvs non invidet armis pari gloriae: nam ut Apollo puer

| extinxit Pythonem in vindictam matris, sic | occiso Pythone ultus est matris iniuriam, sic

| Numanum Ascanius. | Ascanius occiso Numano Troianorum castra

| | iniuriasque defendit.

*paribus* ergo *armis,* id est similibus, non peritia, sed

| triumpho. | genere victoriae.

**656.** cetera deinceps: et est adverbium;

| id est in ceterum. est autem Ennianum (Ann. 61) *cetera quos peperisti* |

| *ne cures*. |

orsvs modo locutus,

| id est pro eo qui desierit; |

alias coepit, quod magis est proprium, ut (1.325) *sic Venus, et Veneris contra sic filius orsus.*

| **657.** medio sermone | medio sermone ideo *medio*

quia non respondit Ascanius.

| sermo est enim duorum vel plurium oratio. |

**660.** fvga abscessu.

| et more suo abeuntes deos inducit agnosci. |

pharetramqve f<vga> s<ensere> sonantem quia dixit supra (650) *et saeva sonoribus arma.*

**661.** dictis propter auditam orationem.

nvmine propter agnitum deum.

| **663**. animasqve in aperta pericvla mittvnt plus enim quam |

| manifesta sunt praesentia pericula, quando audientibus Troianis bello |

| prohibebatur Ascanius ne periclitaretur. |

**665.** intendvnt acres arcvs pro ‘ipsi acres’: ut enim et in primo (318) diximus, arcum unusquisque habet pro viribus suis.

ammentaqve torqvent pro ‘tela ammentis torquent’: nam ammentum est lorum quo media hasta religatur et iacitur.

**667.** flictv pro adflictu,

| vel inflictu, |

id est ictu: nam detraxit more suo praepositionem.

| et locutus est iuxta antiquum morem: Pacuvius Teucro (fr. 15) *flictus* |

| *navium*. |

**668.** plvvialibvs haedis super tauri cornua est signum cui auriga nomen est: hunc cum tauro una clara stella coniungit. retinet autem auriga stellas duas in manu, quae Haedi vocantur,

| et capram quam Amaltheam dicunt: |

| quarum ortus et occasus gravissimas | quorum et ortus et occasus tempestates

| tempesstates faciunt. | gravissimas facit.

oriuntur autem cum scorpione mense Octobri.

**670.** ivppiter aer, ut *manet sub Iove frigido venator* Horatius (C. 1.1.25).

| **673**. edvxit quidam pro ‘educavit’ volunt intellegi. |

**674.** montibvs aeqvos Idae vel eius arboribus exaequandos.

| **675.** dvcis imperio commissa aut quae eis | dvcis imperio commissa scimus quod Mnes-

| fuerat commissa imperio abeuntis Aeneae; aut, | theo et aliis ducibus imperaverat Aeneas, ad

| quod est melius, quae imperio Aeneae fuerat | petenda proficiscens auxilia, ne portas

| commissa, id est clausa: unde et commissurae | aperirent, ut (43)*castra modo et tutos servarent*

| dicuntur coniunctiones tabularum. secundum | *aggere muros.* item legimus (173) Mnesthea et

| superiorem sensum contrarium est quod dixit | Serestum ductores fuisse et rerum magistros,

| (173) *rectores iuvenum et rerum dedit esse ma*- | non Pandarum et Bitiam: unde apparet quia

| *gistros.* Aeneas enim abscedens principibus | hunc locum male intellexit Donatus, dicens

| omnium rerum commiserat curam. alii *ducis* | (Verg. 97), *commissam portam id est creditam*

| Ascanium accipiunt. alii commissam ideo | *Pandaro et Bitiae*: qui duces non erant.

| ‘clausam’ accipiunt quia superius (38) lectum | Cornutus vero melius sensit, dicens (fr. 32)

| est *heia ingenti clamore per omnes condunt se* | *portam quae ducis imperio commissa fuerat,*

| *Teucri portas*: quietis enim rebus portae | *hoc est clausa, eam aperuerunt.* commissura

| patebant, per quas se Teucri sub adventum | enim dicitur tabularum coniunctio, sicut

| hostis receperant: propterea quod ait (40) | Cicero in Fundaniana (fr. 3) meminit. ergo

| *namque ita discedens praeceperat* | melius est ut commissam dicamus ‘clausam’

| *optimus armis Aeneas, si qua interea* | quam ‘creditam Pandaro et Bitiae’.

| *f*<*ortuna*> *f*<*uisset*>*, (56) non aequo dare se* |

| *campo, n*<*on*> *o*<*bvia*> *f*<*erre*> *arma viros,*  |

| *sed castra fovere.*sane *commissa* deest ‘sibi’ vel |

| ‘illis’. |

| **676**. moenibvs pro ‘in moenia’. |

**677.** pro tvrribvs aut vice turrium, aut pro defensione.

**678.** armati ferro aut bene instructi armis; aut, ut Asper dicit (fr. 46), ferrea corda habentes, id est dura et cruenta cogitantes: ut Ennium sit secutus qui ait (Ann. 519) *succincti corda machaeris.*

| **679.** liqvetia flvmina circvm Padus, Italiae | liqvetia flvmina iuxta Padum et Athesin,

| fluvius, aliquot provincias dextra laevaque | Venetiae flumina, est etiam fluvius Liquetius,

| contingit, inter quas et Venetiae partem | quem nunc commemorat. ergo *Liquetia*

| praeterfluit. Athesis Venetiae fluvius est, | proprium est nomen, non epitheton, ne

| Veronam civitatem ambiens et in Padum | incipimus a generalitate ad speciem reverti:

| cadens. Liquetia Venetiae fluvius est inter | quod vitiosum est, ut si dicas ‘circa flumina

| Altinum et Concordiam, quem nunc | nascuntur arbores’ et sic inferas ‘circa Tiberim

| commemorat. nam *Liquetia* non est. | vel Anienem’; sufficit enim dixisse ‘circa

| epitheton: nemo enim a generalitate transit | flumina’ generaliter. unde apparet quia

| ad species | ‘Liquetia’ legendum est, non ‘liquentia’

**681.** intonsaqve caelo a<ttollvunt> c<apita> hoc ad supra dictas cristas refertur.

geminae qvercvs non quia tantum duae nascuntur, sed ad istorum similitudinem respexit: id est quando similes elevantur quercus.

**684.** pvlcher aqvicvlvs armis ut ‘pulcher

| armis’, ‘pulcher vestibus’. et melius figuratum | vestibus’, sic ‘pulcher armis’, hoc est per arma:

| quam si dixisset ‘pulchris armis’. | quod erat armorum retulit ad personam.

**685.** praeceps animi figurate genetivo iunxit; nam dicimus ‘praeceps iracundia’ ‘praeceps furore’.

| mavortivs haemon non Martis filius, sed bellicosus. |

**686.** agminibvs totis deest ‘ab’: et significat eos primo fugatos esse, mox occisos, aut certe aliquos fugatos, aliquos interemptos.

| quidam dubium putant, utrum ‘ab agminibus totis terga dedere’ an‘ab |

| agminibus versi’. |

| **687**. posvere in limine vitam ut (G.4.238) *animasque in vulnere* |

| *ponunt*. |

**688.** animis discordibvs hostilibus, scilicet Troianorum, qui a Rutulis discordabant.

| **692**. nvntivs et qui nuntiat dicitur, et quod nuntiatur; sed modo hic |

| quod nuntiatur. |

**695.** fratresqve svperbos quos supra (675) dixit portam tenere.

**696.** se primvs agebat

| iuxta veteres <*se*> *agebat* pro ‘veniebat’, ut (6.337) *ecce gubernator* |

| *sese Palinurus agebat*, Plautus in Mostellaria (342) *unde agis te*? ut |

| enim nos econtrario dicimus ‘duco me’, ita illi ‘agit se’, ἀπὸ τοῦ |

| ἄγειν. |

*se agebat,* hoc est ‘incedebat’, ut (6.337) *sese Palinurus agebat.* tractus autem sermo est a ratione physica; nam agitur corpus animi iudicio: unde Terentius (An. 708) *quo te agis?*

| **697**. thebana de matre parenthesis est. sane Thebae aliae |

| Aegyptiae, aliae Boeotiae, aliae Phrygiae. |

sarpedonis alti id est nobilis.

**698.** itala cornvs telum de Itala cornu factum.

| et materiam pro opere posuit. |

**699.** stomacho Graecus sermo est.

**700.** specvs vvlneris poetica exaggeratio.

| specum enim pro cavatione posuit. |

| **701**. et fixo ferrvm in pvlmone et ferrum fixum et pulmonem |

| fixum possumus accipere. |

**702.** erymanta manv *manu* id est gladio comminus ferit: nam et illi de quibus superius (701) dixit manu occisi sunt, sed misso iaculo. ergo ad differentiam teli iacti accipe *manu,* id est gladio.

**703.** ardentem ocvlis animisqve frementem et gestu corporis et mente commotum.

| **704**. neqve enim iacvlo parenthesis. |

vitam dedisset pro ‘reddidisset’.

**705.** falarica venit de hoc telo legitur quia est ingens, torno factum, habens ferrum cubitale

| supra quod veluti quaedam sphaera, cuius | et rotunditatem de plumbo in modum

| pondus etiam plumbo augetur. dicitur enim | sphaerae. in ipsa summitate dicitur etiam

| ignem habere adfixum, stuppa circumdatum | ignem habere adfixum.

| et pice oblitum, incensumque aut vulnere |

| hostem aut igne consumit. |

hoc autem telo pugnatur de turribus, quas falas dici manifestum est:

| unde et in circo falae dicuntur divisiones inter euripum et metas, |

| quod ibi constructis ad tempus turribus, his telis pugna edi solebat: |

Iuvenalis (6.590) *consulit ante falas delphinorumque columnas.*

| hinc falarica hasta dicitur sicut alia muralis. | ergo a falis dicta est falarica, sicut a muro

| | muralis. sane falaricam Lucanus dicit nervis

| | mitti tortilibus et quadam machina, ut (6.198)

| | *hunc aut tortilibus vibrata falarica nervis*

| | *obruat.* Vergilius vero ait Turnum manu

| | iaculari potuisse: unde apparet aut a Lucano

| | ad auxesin illius qui occidendus fuerat esse

| | dictum, aut a Vergilio ad laudem Turni, qui

| | talem hastam manu iaculatus est.

**706.** fvlminis acta modo amat tela cum impetu venientia fulminibus comparare.

tavrea terga usurpavit pro ‘taurina’, alibi (G.4.171) *taurinis follibus.* unde, sicut et Plinius dicit (Dub. fr. 96), derivationes firmas non habent regulas, sed exeunt prout auctoribus placet. bene autem per transitum eius arma descripsit.

**707.** dvplici sqvama et avro id est duplicibus squamis aureis. squamae autem sunt loricarum catenae in modum squamae conpositae. sane squama et splendorem significat, si a piscibus veniat, et sordes, si a squalore; sed in Vergilio splendorem ubique significat.

**709.** et clipevm svper intonat ingens aut ipse ingens super clipeum intonat; aut ingens clipeum supra ipsum tonat. nam lectum est etiam ‘hoc clipeum’, ut probat Caper (fr. 39b); quod magis debemus accipere: nam Homerum imitatus est, qui ait (Il. 4.504 et alibi) ἀράβησε δὲ τεύχε’ ἐπ’ αὐτῷ.

**710.** evboico baiarvm litore bene *Baiarum* addidit, ne Euboeam insulam intellegeremus, unde Chalcidenses venerunt, qui Cumas condidere, quae sunt Bais vicinae.

| Postumius De Adventu Aeneae (FRHist F 3) et Lutatius Communium |

| Historiarum (FRHist F 2) Boiam Euximi comitis Aeneae nutricem et |

| ab eius nomine Boias vocatas dicunt; veteres tamen portum Baias |

| dixisse. Varro (ARH 3.8) a Baio Vlixis comite, qui illic sepultus est, |

| Baias dictas tradit. |

| qvondam hic *quondam* pro expletiva posuit. alii *quondam* medii |

| temporis volunt. quidam *quondam* ad perpetuitatem temporis |

| referunt, hoc est, ‘ut solet fieri’. |

| **712**. ponto iacivnt hoc est, ‘contra pontum’. |

| sic illa sic protrahendum: nam cum dixisset talis, addidit sic illa. |

| rvinam prona trahit ita enim exaedificatur. |

**713.** prona trahit ita enim exaedificatur.

**715.** prochyta alta tremit atqui haec insula plana est; sed epitheton de praeterito traxit: nam, ut dicit Plinius in Naturali Historia (2.203), Inarimes

| insula fuit alta | mons fuit

qui terrae motu de ea fusus alteram insulam fecit, quae Prochyta ab effusione dicta

| est, ἀπὸ τοῦ προχῦναι. | est: fundere enim est ἐκχέειν. *Prochyta* ergo

| | *alta* quondam scilicet.

| hanc Naevius in primo Belli Punici (fr. 13) de cognata Aeneae nomen |

| accepisse dicit. sed Inarime[[s]] nunc Aenaria dicitur. et saepe |

| fulgoribus petitur ob hoc quod Typhoeum premat, et quia in eam |

| † di contumeliam † simiae missae sunt, quas Etruscorum lingua arimos |

| dicunt: ob quam causam Pithecusam etiam vocitant; licet diversi |

| auctores varie dicant: nam alii hanc insulam Typhoeum, alii |

| Enceladum tradunt premere. et putatur nove dictum *Inarime*[[*m*]], |

| quod et singulari numero, et addita syllaba dixerit, cum Homerus |

| (Il. 2.783) εἰν Ἀρίμοις posuerit, ut prior syllaba praepositionis locum |

| obtineat. Livius in libro nonagesimo quarto (fr. 24) Inarimem in |

| Maeoniae partibus esse dicit, ubi quinquaginta milia terrae igni |

| exustae sunt. hoc etiam Homerum significasse vult. |

dvrvmqve cvbile mortiferum, ad poenam statutum.

**718.** stimvlos acres saeviendi scilicet: nam sunt et timoris et libidinis stimuli. notanda quoque prooeconomia, quae id agit ut veri simile sit Turnum victorem evasisse de castris.

**720.** vndiqve convenivnt

| non dicit qui conveniunt, sed |

illi sine dubio quibus Mars iniecit audaciam,

inventa oportunitate, inruperunt castra Troiana.

| qvoniam postquam. |

| **725**. obnixvs conisus, conabundus. |

**726.** dvro in certamine linqvit sine spe evadendi.

**727.** ast alios secvm inclvdit

| pro hostibus, quoniam multos suos exclusisset: |

Statius (Th.10.513) *par operis iactura lucro: namque hoste recepto exclusere suos.*

| potest tamen et dubium esse *includit* utrum hostes ansuos. |

| **728.** demens pathos per personam poetae | demens hoc ex adfectione sua posuit poeta:

| proferendum. | alibi (6.171) *s*<*ed tum*> *f*<*orte*> *cava dum*

| rvtvlvm potest accusativus esse, potest et | *personat aequora concha, demens, et c*<*antu*>

| genetivus. | *v*<*ocat*> *in c*<*ertamina*> *d*<*ivos.*>

**729.** vltro insuper.

**737.** dotalis regia amatae

| aut |

tibi data per dotem;

| aut quae sperabatur. |

et bene *Amatae,* quae illum sola generum esse cupiebat

| contra mariti iudicium: ergo eum mulieri probatum, non viro dicit. |

notandum sane quia id agit, ut ostendat se non per inprudentiam Turnum inclusisse, sed illum per temeritatem sibi minime profutura castra penetrasse.

| **739**. exire pro ‘exeundi’. |

**740.** olli svbridens magnam confidentiam virtutis ostendit.

**742.** priamo narrabis achillem propter illud Sibyllae (6.89) *alius Latio iam partus Achilles.* et dictum est, ut illud (2.549) *degeneremque Neoptolemum narrare memento.*

**743.** rvdem nodis non levem, nec pulchram, sed fortem.

cortice crvdo viridi: nam hastae

| igni |

plerumque torrentur.

**745.** vvlnvs satvrnia ivno d<etorsit> v<eniens>

| *vulnus* *veniens*, id est ‘ictum quo vulnerari habuit’. |

plerique sed non idonei commentatores dicunt hoc loco occisum Turnum, sed causa oeconomiae gloriam a poeta Aeneae esse servatam: quod falsum est. nam si veritatem historiae requiras, primo proelio interemptus Latinus

| est in arce; postea simul Turnus et Aeneas; | est; inde ubi Turnus Aenean vidit superiorem,

| postea Mezentius ab Ascanio. | Mezenti inploravit auxilium; secundo proelio

| | Turnus occisus est, et nihilo minus Aeneas

| | postea non conparuit; tertio proelio

| | Mezentium occidit Ascanius. hoc Livius (1.2)

| | dicit et Cato in Originibus (FRHist F 7)

| **747.** telvm gladium ‘telum’ | telvm hoc loco ‘telum’ gladium

dixit a longitudine: unde et mustela dicitur, quasi mus longus.

telum autem posuisse pro gladio illud significat, quod infert paulo post *consurgit in ensem.*

| versat librat, iactat: et est Ennianum (Op. inc. 11) *versat mucronem*. |

| **748.** is teli ‘par’. | is ‘talis’, ‘par’, ‘similis’.

**749.** ALTE CONSVRGIT IN ENSEM genus feriendi Gallicanum: Sallustius (H. Inc. 4) *regressi ad faciliores ictus loco cedebant.*

| **751**. inpvbesqve pathos ex aetate movit. |

| **755**. hvc capvt *huc pependit* figurate. |

| **759.** gentiqve fvisset quia illic Ascanius ex- | bello gentiqve fvisset duo dicit: et bellum

| tinguebatur. | finiri potuit omnibus interemptis, et gens

| | penitus fuisset extincta occiso Ascanio, a quo

| | Romani ducunt originem. ideo *bello gentique*

| | dixit quia plerumque bellum finitur gente

| | superstite, ut in bello Troiano contigit.

**760.** CAEDISQVE INSANA CVPIDO

| oeconomia est, quae |

excusat cur non, a porta fugatis Troianis, penitus deleta sint castra.

**762.** PRINCIPIO intra castra post Troianorum fugam.

SVCCISO POPLITE GYGEN EXCIPIT ordo est: excipit et succidit poplitem,

| ut (537) *postibus haesit adesis* et (3.237) *scuta latentia condunt*: |

nam ante fuit ut eum circumveniret insidiis.

| ‘poples’ autem sciendum ‘po’ brevem esse et fit | ‘poples’ autem ‘po’ correpta est, sicut in Sereno

| longa positione. | (fr. 26) legitur; sed producitur positione.

| **763.** HINC ‘deinde’. nam ordinis est adver- | HINC nec loci est, nec temporis, sed ordinis, id

| bium, non loci. | est ‘deinde’.

*raptas* autem ‘de hostilibus cadaveribus’; nam quod dicit Donatus (Verg. 97) ‘ab armigero’, non procedit:

| quoniam solus inclusus fuerat Turnus, ut post | nec enim lectum est.

| ait (783) *unus homo*; quamvis possit, sicut in |

| decimo (333) *suggere tela mihi* et (335) *tum* |

| *magnam corripit hastam et iacit.* |

| **764.** ivno vires animvmqve ministrat | ivno vires animvmqve ministrat ne sit

| oeconomia, ut quod dicit possit esse verisimile. | incongruum unum tot occidisse, dat Iunonis

| | auxilium: Horatius in Arte Poetica (191) *nec*

| | *deus intersit, nisi dignus vindice nodus*

| | *inciderit*.

| **766**. martemqve cientes pugnam agitantes. |

**767.** alcandrvmqve halivmqve n<oemona>q<ve> p<rytanimqve> Homeri versus (Il. 5.678), tantum coniunctione mutata. unde apparet non ad historiam, sed ad ornatum poematis haec nomina pertinere.

**768.** tendentem contra in se facientem impetum.

**771.** cvm galea longe iacvit capvt ad exprimendam celeritatem praeterito usus est tempore. potuisse autem caput cum galea longe iaci, praemissa loci altitudo significat.

ergo eum comminus percussum intellegamus, sed tantam vim ictus fuisse ut longe caput excuteret.

**772.** felicior peritior; nam in ungendis telis non est felicitas, sed peritia. sane nec ‘ungo’ nec ‘ungentum’ u recipit, excepto uno nomine, ut ‘unguen’; unde est (G. 3.450) *et pingues unguine ceras.*

| est autem mira brevitate inducta descriptio. |

| **773.** ferrvmqve armare veneno quo | ferrvmqve armare V<ENENO> speciose

| armari consuevimus, ut ex venenato ferro | dictum ‘armabat ferrum’, quo nos armare

| vehementius et perniciosius vulnus sit. | consuevimus.

**774.** amicvm crethea mvsis poetam lyricum. et tale est schema per repetitionem ut (10.180)

*sequitur pulcherrimus Astur, Astur equo fidens.*

| **775**. mvsarvm comitem non re vera ‘comitem’, sed ‘carminum |

| studiosum. |

**776.** nvmerosqve intendere nervis rhythmos facere intentione nervorum: nam numeri sunt rhythmi, ut (E. 9.45) *numeros memini, si verba tenerem.*

hoc ergo dicit: secundum chordas verba componebat.

**778.** avdita caede svorvm servat τὸ πρέπον, ne praesentibus ducibus Turnus tot strages fecisse videatur.

**781.** qvo deinde fvgam aut vacat *deinde,* ut ‘tandem’, ‘gentium’, ‘locorum’: aut intellegimus mente eum tractasse quod de campis milites solent ad castra confugere, et sic dixisse *quo deinde,* scilicet ‘de castris quo fugietis ulterius?’

| sic Terentius: *quid igitur faciam?* et hoc est | et hoc est melius; unde et sequitur *quos alios*

| melius unde et sequitur *quos alios muros.* | *muros.* et sic est dictum post cogitationem *quo*

| | *deinde* sicut Terentius dixit (Eu. 46) *quid*

| | *igitur faciam?*

| est ea autem amara accusatio. |

**783.** vnvs homo ac si diceret ‘mortalis’. et bona extenuatio, cum supra (728) dixerit *Rutulum in medio non agmine regem.*

**786.** infelicis patriae Troiae, in qua nunc sunt.

vetervmqve deorvm Penates significat, quos semper coluere Troiani.

**787.** miseretqve pvdetqve sic Pallas (10.368) *nunc prece, nunc dictis virtutem accendit amaris.*

| **791**. acrivs hoc tevcri cum eum decedentem viderent. |

**792.** cev saevvm tvrba leonem sensus hic est: haud aliter Turnus retro cedens petebat fluvium ac solet leo, pressus multitudine, nec terga praebere propter iram et pudorem, nec posse, licet cupiat, in venantes impetum facere.

| **796**. ille qvidem parenthesis. |

| potis est ‘ille tendere contra potis est per tela virosque’. |

| **799**. invaserat hostes aut speciem praeteriti temporis mutavit, aut |

| tempora: nam cum dixisset invaserat, subiunxit vertit. |

**802.** nec contra vires avdet s<atvrnia> i<vno> s<vfficere> atqui favente numine debuit etiam contra multitudinem posse; sed hoc Iuppiter vetuit.

| **803**. svfficere subministrare. |

**804.** havd mollia ivssa ferentem melius quam Homerus hunc locum exsecutus est: salvo enim sensu vitavit et fabulosa et vilia; nam ille ipsas minas exsequitur (Il. 8.414-419).

**806.** ergo quia numinis est desertus auxilio.

| **807**. nec dextra valet cum dixisset clipeo, non subiunxit gladium, |

| sed dextram, ut ostenderet eum nec se armis tegendo nec hostem telis |

| petendo valuisse. |

telis obrvitvr Lucanus eundem sensum per declamationem (4.776) *telorum nimbo peritura et pondere ferri.*

| **808**. tempora circvm totus locus Homeri est. |

| **810**. ivbae capiti pro ‘quae in capite sunt’. |

vmbo id est scutum. nam a parte totum significat.

**813.** et picevm nec respirare potestas f<lvmen> a<git> ordo est ‘sudor piceum flumen agit’, hoc est sordidum, quia sine respiratione pugnabat.

| **814**. fessos qvatit aeger anhelitvs Probus ait (fr. 30) *commodius* |

| *hic est ‘aeger’ quam in quinto* (432) ‘*vastos quatit aeger anhelitus* |

| *artus*’: *quamvis consuetudo sit Vergilio ista mutandi*. quidam ‘acer’ |

| legunt: et volunt in quinto ‘aeger’ aptius dictum de sene, hic de iuvene |

| ‘acer’ melius convenire. |

**815.** tvm demvm postquam se aliter evadere non posse vidit.

omnibvs armis ‘cum’ minus est.

**816.** ille svo cvm gvrgite flavo hysterologia est ‘cum ille eum excepit’: non enim procedit ‘cum suo gurgite’, quasi posset fieri ut eum Tiberis sine suis fluentis exciperet. sane quaerunt multi, cum Tiberis Aeneae faveat, cur liberaverit Turnum; sed solvitur ista ratione: ob hoc Turnum esse liberatum ut maior Aeneae gloria servaretur.

| alii tradunt <a> Thybride, qui Aeneae favet, nunc Turnum in Iunonis |

| gratiam esse servatum. |